title: Trooppinen myrsky Erika

text: Trooppinen myrsky Erika oli 24.–28. elokuuta 2015 erityisesti Dominicaan, Bahamalle ja Floridan vaikuttanut trooppinen myrsky. Dominicassa myrsky aiheutti noin 15-20 cm sademäärän alle kahdessatoista tunnissa, mikä aiheutti tulvia ja maanvyörymiä. Myrsky aiheutti arviolta 483 miljoonan dollarin tuhot.


title: Eduardo Santos

text: Eduardo Santos Montejo (28. elokuuta 1888 Bogotá – 27. maaliskuuta 1974 Bogotá) oli  kolumbialainen kustantaja ja poliitikko, Kolumbian Liberaalipuolueen aktiivinen jäsen. Hän omisti merkittävän Bogotássa ilmestyvän sanomalehden El Tiempo, ja toimi Kolumbian presidenttinä elokuusta 1938 elokuuhun 1942. Hänet valittiin vaaleissa ainoana ehdokkaana.


title: Eduardo Santos

text: Eduardo Santos oli Kolumbian presidentti Juan Manuel Santosin isosetä.


title: Trimetyyliortoformaatti

text: Trimetyyliortoformaatti eli trimetyyliortoformiaatti tai trimetoksimetaani (CHO) on ortoestereihin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä.


title: Trimetyyliortoformaatti

text: Huoneenlämpötilassa trimetyyliortoformaatti on väritöntä ja pistävänhajuista nestettä. Se liukenee hieman veteen, mutta hydrolysoituu erityisesti happamissa vesiliuoksissa metanoliksi ja metyyliformaatiksi. Trimetyyliortoformaatti liukenee muun muassa etanoliin ja dietyylieetteriin.


title: Trimetyyliortoformaatti

text: Trimetyyliortoformiaattia valmistetaan metanolin ja vetysyanidin välisellä reaktiolla vetykloridin toimiessa katalyyttinä. Tämä on niin kutsuttu Pinner-reaktio.


title: Trimetyyliortoformaatti

text: Trimetyyliortoformaatti reagoi aldehydien ja ketonien kanssa muodostaen niiden dimetyyliasetaalijohdannaisen Tämä on yksi käytetyimmistä tavoista valmistaa asetaaleja. Lisäksi yhdistettä voidaan käyttää atsoksistrobiinin ja eräiden väriaineiden valmistuksessa. Trimetyyliortoformaattia on myös tutkittu käytettäväksi polttoaineena polttokennoissa.


title: Franz Xaver Zettler

text: Franz Xaver Zettler (21. elokuuta 1841 München, Saksan keisarikunta -- 27. maaliskuuta 1916) oli saksalainen lasimaalari.


title: Franz Xaver Zettler

text: Zettler harjoitti alkuun kauppaa Stuttgartissa ja kotikaupungissaan mutta opiskeli samalla taidehistoriaa. Hänet palkattiini Mayerin hovimaalaamoon. Zettler, joka oli Mayerin vävy, tarttui pian yrityksen johtoon ja laajensi sitä nii, että se työllisti lähes 300 henkeä ja perusti sivupisteen Lontooseen. München kuninkaallisen lasimaalaamon lakkauttamisen jälkeen hän perusti itse lasimaalaamon, joka nousi maailmanmaiseeseen. Zettler pyrki samaan laatuun kuin oli ollut vallalla lasimaalauksen kulta-aikaan 1440–1540. Yhdessä Enzlerin ja Stockbauerin kanssa hän julkaisi teoksen Münchenin "Ausgewählte Kunstwerke aus dem Schatz der reichen Kapelle in der königlichen alten Residenz zu München", joka esittelee Baijerin hallitsijoiden residenssin Münchner Residenzin kappelin taideteoksia.


title: Hoàng Xuân Vinh

text: Hoàng Xuân Vinh (s. 6. lokakuuta 1974) on vietnamilainen pistooliampuja. Hoàng voitti olympiakultaa 10 metrin ilmapistoolissa Rio de Janeirossa 2016. Hoàng sai Vietnamin ensimmäisen olympiakultamitalin. Hän voitti Riossa myös hopeaa 50 metrin pistoolissa.


title: Luettelo animaatiosarjan Arttu jaksoista

text: Tämä on luettelo animaatiosarjan Arttu jaksoista. Lista sisältää vain Yle TV2:n vuosina 2002-2003 uusintana esittämät jaksot.


title: Birkenstock

text: Birkenstock on saksalainen jalkinevalmistaja, jonka tunnetuimmat tuotteet ovat ”terveyskenkiä”, käyttäjän jalkapohjan muotoon jossain määrin mukautuvia sandaaleja ja hollannikkaita.


title: Birkenstock

text: Birkenstock-yhtiön historia alkaa vuodesta 1774, jolloin Johann Adam Birkenstock rekisteröitiin saksalaisen Langenbergheimin kirkonkirjoihin suutarina. Hänen pojanpoikansa Konrad Birkenstock kehitti vuonna 1897 idean uudenlaisista jalkineista, joiden pohja oli muotoiltu jalkapohjan mukaan eikä tasainen kuten siihenastisissa kengissä. Ideaa sovellettiin myös erikseen myytäviin kengänpohjallisiin, joilla sai mukavamman pohjan tasapohjaisiin kenkiin.


title: Birkenstock

text: Ensimmäisen maailmansodan aikoihin Konradin poika Carl tuli mukaan yrityksen toimintaan ja suuntasi sitä yhä enemmän sotavammaisille tarkoitettujen ortopedisten terveyskenkien suuntaan. Seuraavan sukupolven edustaja Karl Birkenstock kehitti 1950-luvun puolivälissä sukunsa jalkineideaa edelleen tavoitteenaan niin mukava ja mukautuva kenkä, että sen käyttäminen vastaisi paljain jaloin kävelyä. Syntyi uudenlainen taipuisa kengänpohjamateriaali, joka on sekoitus lateksia, korkkia ja juuttikuitua. Pohja varustettiin kahdella nahkaremmillä, ja näin syntyi yhtiön tunnetuin tuote, Birkenstock-sandaalit.


title: Birkenstock

text: 1960-luvun puolivälissä Yhdysvaltoihin asettunut saksalainen vaatesuunnittelija Margot Fraser alkoi tuoda Birkenstockin kenkiä Pohjois-Amerikkaan. Siellä niistä tuli aluksi hippiliikkeen edustajien ja sittemmin muiden vapaamielisten ryhmien suosikkijalkine niin, että poliittisessa kielenkäytössä on käytetty termiä "Birkenstock liberals". 1980-luvulla terveyskengät saivat tehdä tilaa lenkkitossuille ja näyttäville merkkikengille, mutta 1990-luvulla Birkenstockin laajentuneen valikoiman myyntimäärät Pohjois-Amerikassa kohosivat ennätyksiin. Kesällä 2014 "Helsingin Sanomien" Nyt-liite uutisoi Birckenstock-sandaalien olevan taas trendikkäitä.


title: Birkenstock

text: Birkenstockin ohella muita saman yrityksen kenkämerkkejä ovat "Alpro"-sisätyökengät, "Birki’s"-lastenkengät, "Footprints, Tatami" ja naisten "Papillio".


title: Perhosen uni

text: Perhosen uni on Maunu Kurkvaaran ohjaama elokuva vuodelta 1986. Elokuvassa Kurkvaara käytti kuvamateriaalia Huippuvuorilla kesällä 1955 kuvaamastaan keskeneräiseksi jääneestä elokuvasta jonka työnimenä oli "Arktinen rakkaus" ja "Kylmien rantojen maa". Elokuvasta olisi tullut Suomen ensimmäinen värillinen kokoillan näytelmäelokuva mutta hanke kaatui Kurkvaaran ulkomaisen yhteistyökumppanin tehtyä konkurssin. Kuvattu materiaali jäi kuitenkin Kurkvaaran haltuun ja 1980-luvulla hän alkoi laatia käsikirjoitusta materiaalin ympärille. Kurkvaara maalasi itse elokuvan juoneen liittyvät taulut. Elokuvan nimi tuli kiinalaisen Ma Chih-yüenin runokokoelmasta "Syysajatuksia".


title: Perhosen uni

text: Kriitikot pitivät vanhan ja uuden kuvausmateriaalin yhdistämistä samassa elokuvassa kiehtovana ja jopa ainutlaatuisena. Elokuva oli näyttelijä Pehr-Olof Sirénin viimeinen roolityö. Elokuvalla oli teattereissa vain 157 katsojaa.


title: Perhosen uni

text: Eeva tapaa elokuvan alussa kahvilassa vanhan ystävänsä ja alkaa kertoa tälle kuluneen kesän tapahtumista omassa elämässään. Huvilalla äitinsä kanssa kesää viettävä Eeva huomaa että äiti tuntee naapurissa asuvan eläkkeellä olevan toimittajan ja harrastelijamaalarin Sandellin mutta välttelee hänestä puhumista. Kun Sandell kuolee yllättäin Eeva menee Sandellin huvilalle ja löytää Sandellin maalaaman taulun Eevan äidistä, kaitafilmirullan ja vanhan lehtiartikkelin jonka kuvissa Sandell esiintyy Eevan äidin ja isoisän kanssa. Kaitafilmi on kuvattu Eevan isoisän 30 vuotta aiemmin Huippuvuorille tekemän tutkimusmatkan yhteydessä ja myös Sandell ja Eevan äiti esiintyvät filmissä. Eeva kysyttyä asiaa äidiltään tämä kertoo olleensa Huippuvuorilla ja tavanneensa siellä Sandellin joka oli tekemässä lehtijuttua Eevan isoisästä. Eevalle jää kuitenkin epäilys oliko Sandellin ja Eevan äidin välillä aikanaan suhde ja olisiko Sandell Eevan isä. Lopulta hän päättää hukuttautua koska hän tuntee menettäneen pohjan elämältään. Paikalle tullut nuorukainen, filmin kertoja, estää kuitenkin tämän. Elokuvan lopussa filmin kertoja yrittää ottaa tarkempaa selkoa asioista mutta havaistsee että Eevan äidin ja Sandellin huvilat ovat olleet vuosikausia asumattomina ja odottavat purkutuomiota.


title: Altiero Spinelli

text: Altiero Spinelli (31. elokuuta 1907 – 23. toukokuuta 1986) oli italialainen poliittinen teoreetikko, kommunistipoliitikko ja Euroopan yhdistymisen puolestapuhuja. Spinelliä pidetään yhtenä Euroopan unionin perustajista, koska hän oli kirjoittamassa Ventotenen manifestia, osallistui Euroopan federalistisen liikkeen syntyvaiheisiin  ja koska hänellä oli vahva vaikutus ensimmäisinä vuosikymmeninä toisen maailmansodan jälkeisen Euroopan integraation ja koska hän lopulta oli käynnistämässä uudelleen integraatioprosessia 1980-luvulla. Hän oli Euroopan komission jäsen kuusi vuotta ja Euroopan parlamentin jäsen kymmenen vuotta. Euroopan parlamentin  päärakennus Brysselissä on nimetty hänen mukaansa.


title: Altiero Spinelli

text: Spinelli syntyi Roomassa, ja liittyi jo nuorena Italian kommunistisen puolueen (PCI) jäseneksi, jotta voisi vastustaa Benito Mussolinin fasistipuoluetta. Spinelli suuntautui radikaaliin journalismiin, hänet pidätettiin vuonna 1927 ja vietti kymmenen vuotta vankilassa ja sen jälkeen kuusi vuotta arestissa. Sodan aikana hän oli internoituna Ventotenen saarella Gaetan lahdella yhdessä noin kahdeksansadan muut poliittisen vangin kanssa. Näiden vuosien aikana hän vieraantui Italian kommunistisesta puolueesta tuomitessaan Stalinin puhdistukset (jolloin  monet muut vangit hylkäsivät hänet). Spinelli kieltäytyi kuitenkin tekemästä kompromisseja fasistisen hallinnon kanssa, huolimatta tarjotusta varhaisen vapautumisen mahdollisuudesta.


title: Altiero Spinelli

text: Spinelli ja Ernesto Rossi kirjoittivat vankilassa yhdessä vuonna 1941 manifestin, joka salakuljetettiin ulos vankilasta ja julkaistiin Roomassa tammikuussa 1944. Siinä on hahmoteltu toimenpiteet ja periaatteet, joilla luotaisiin vapaa ja yhdentynyt Eurooppa sodanjälkeisessä maailmassa.


title: Altiero Spinelli

text: Spinelli palasi sodan jälkeen Italian kommunistisen puolueen riveihin, koska puolue omaksui muiden suurten läntisten kommunistipuolueiden tavoin (Italia, Ranska, Espanja) eurokommunismin, joka peräänkuulutti demokratiaa ja ihmisoikeuksia, eikä hyväksynyt neuvostomallista diktatuuria. Vuonna 1979 Spinelli valittiin Euroopan parlamenttiin kommunistien listalta.


title: Luettelo Suomessa järjestettävistä historianelävöitystapahtumista

text: Tämä on luettelo Suomessa järjestettävistä historianelävöitystapahtumista. Suurin osa tapahtumista painottuu keskiaikaan, mutta myös viikinkiaikaisia ja yleisempiä rautakautisia tapahtumia Suomessa järjestetään.


text: Turun keskiaikaisen markkinat on Turussa vuodesta 1996 lähtien järjestetty Suomen suurin ja vanhin keskiaikatapahtuma. Ohjelmassa on mm. hevosturnajaiset.


text: Hämeen keskiaikamarkkinat on Hämeenlinnassa vuodesta 1997 lähtien järjestetty Suomen toiseksi suurin keskiaikatapahtuma ja suurin täysin talkoovoimin järjestettävä keskiaikatapahtuma. Ohjelmassa on mm. hevosturnajaiset.


text: Ulvilan keskiaikaiset Hansamarkkinat on vuodesta 2000 Ulvilassa järjestetty keskiaikatapahtuma.


text: Hollolan keskiaikatapahtuma on vuodesta 1997 Hollolassa järjestetty keskiaikatapahtuma, joka on järjestetty vuodesta 1998 alkaen joka toisena vuonna.


text: Raaseporin keskiaikatapahtuma on vuodesta 2008 Raaseporin linnalla järjestetty keskiaikatapahtuma. Ohjelmassa on mm. hevosturnajaiset.


text: Auttikönkään muinaismarkkinat on vuodesta 2005 Autin kylässä, Rovaniemellä järjestetty keskiaikatapahtuma.


text: Imatran Bullerborg-keskiaikatapahtuma on vuonna 2009 Imatralla järjestetty keskiaikatapahtuma.


text: Saltvikin viikinkimarkkinat on vuodesta 2006 Saltvikissa, Ahvenanmaalla järjestettävä viikinkiaikainen tapahtuma, jonne tulee esiintyjiä ympäri Pohjoismaita. Paikalla on myös viikinkilaiva.


text: Marjatila Hallikaisen tyrniturnajaiset oli vuosina 2010–2012 Parikkalassa järjestetty keskiaikatapahtuma. Ohjelmaan kuului mm. hevosturnajaiset.


text: Verlan aika -keskiaikatapahtuma oli vuodesta 2009 vuoteen 2016 Verlassa, Kouvolassa, järjestetty keskiaikatapahtuma. Vuonna 2014 keskiaikatapahtuma oli Kouvolan Kasarminmäellä nimellä Kouvo La Arctopolis. Vuonna 2017 tapahtuma lopetti toimintansa nimi- ja paikkariitojen takia. Sen henkisenä perintönä jatkaa Wiipurintien markkinat.


text: on vuodesta 2017 Kouvolan Kasarminmäellä järjestetty itseään keskiaikatapahtumaksi nimittävä sekalainen historiatapahtuma, jossa vuonna 2017 on historianelävöitysryhmiä edustamassa historiaa noin 800-luvulta 1800-luvulle.


text: on vuodesta 1998 Helsingin Puotilassa järjestetty keskiaikatapahtuma. Aikaisemmin järjetetty asukastapahtuma Meripäivät otti nimekseen Varjagi-festivaali vuonna 1998, mutta tapahtumaa ei ole järjestetty moneen vuoteen 2000-luvun puolivälin jälkeen, kunnes se on taas palannut vuonna 2017.


text: Helsingan keskiaikapäivä on vuodesta 2016 Vantaalla järjestetty keskiaikatapahtuma.


text: Rosala Viking Centre:ssä Rosalassa vuodesta 2005 järjestetty vuosittainen viikinkiaikainen tapahtuma.


text:
on vuonna 2017 Pirkkalassa järjestettävä rautakautinen tapahtuma. Tapahtuma on keskittynyt viikinkiaikaan, ja saanut innoituksensa alueelta tehdyistä rautakautisista arkeologisista löydöistä.
Pukkisaaren muinaismarkkinat on Helsingin Pukkisaaressa järjestettävä rautakautinen tapahtuma.


text: Entressen kirjaston keskiaikatapahtuma on vuonna 2016 Espoon Entressen kirjastossa järjestettävä keskiaikatapahtuma.


text: Vantaan Steiner-koulun keskiaikamarkkinat on Vantaan Steiner-koulun vuodesta 1998 järjestämä keskiaikatapahtuma.


text: Pyhän Valentinuksen talvimarkkinat oli Jyväskylässä vuonna 2015 järjestetty viikinki- ja keskiajan elävöitystapahtuma.


text: Hakkapeliittatapahtuma on Tammelassa jo vuodesta 1979 lähtien järjestetty 1600-luvun suomalaisten hakkapeliittojen historianelävöitystapahtuma.


title: Luettelo Suomessa toimivista historianelävöitysryhmistä

text: Tämä on luettelo Suomessa toimivista historianelävöitysryhmistä ja -yhdistyksistä. Ryhmät on luetteloitu suunnilleen kronologisessa järjestyksessä elävöitettävän aikakauden mukaan, vanhimmasta alkaen.


text: Kuttelo on kivikautta elävöittävä ryhmä.


text: Sommelo ry on vuonna 1997 perustettu suomalaisen esihistorian ja erityisesti rautakauden historianelävöitysryhmä. Sommelo ry rakentaa Helsingin Läntiseen Pukkisaareen muinaista pihapiiriä. Pukkisaaren rautakautinen kauppakylä on käsityöläisten, harrastajien, asiantuntijoiden ja yleisön kohtauspaikka. Kauppapaikalla tutustutaan menneen ajan elinehtoihin. Pukkisaaressa järjestetään säännöllisesti koululaistoimintaa, yleisöopastuksia, tapahtumia ja kursseja.


text: Harmaasudet ry on pääasiassa Helsingin alueella toimiva historianelävöittämis- ja liveroolipeliyhdistys. Yhdistys pyrkii realistiseen historianelävöittämiseen ja eläytymiseen romantisoimatta tai silottelematta ajan oloja ja tapoja. Harmaasudet elävöittävät monia aikakausia viikinkiajasta 1600-luvulle, edellisen ollessa suurimpana painopisteenä.


text: Viikinkiajan laiva ry on vuonna 1997 perustettu viikinkiajan historianelävöitysyhdistys, joka omistaa Sotka-nimisen viikinkilaivan, jota se käyttää esityksissään.


text: Odin's Guard ry on vuonna 2006 alkunsa saanut, ja vuonna 2007 rekisteröity vaasalainen viikinkiaikaisen historianelävöittämisen yhdistys, joka harjoittaa viikinkiaikaisia kamppailutaitoja ja käsitöitä, sekä järjestää ja osallistuu erilaisiin näytöksiin ja tapahtumiin ympäri Suomea.


text: Ulvilan kaarti on ulvilalainen viikinkiajan historianelävöitysryhmä, joka harjoittelee viikinkiaikaisia taistelutaitoja.


text: Faravidin sudet ry on vuonna 2008 rekisteröity ilmajokelainen yhdistys, jonka keskeisenä toiminta-ajatuksena on historian elävöittäminen. Aikakausi, jonka elävöittämiseen yhdistys on tällä hetkellä keskittynyt, on viikinkiaika. Viikinkiaikana voidaan pitää aikakautta 700-luvun lopulta 1000-luvun puoliväliin.


text: Vanajan Sudet ry on vuonna 2015 perustettu viikinkiajan miekkailu- ja historianelävöittämisseura. Vanajan Sudet on syntynyt Faravidin susien spin-offina, ja se toimii Hämeenlinnassa.


text: Björnfell ry on Kouvolassa toimiva viikinkiajan historianelävöitysryhmä, joka toistaiseksi painottaa toimintansa tylsistetyillä teräsmiekoilla tapahtuvaan taisteluun.


text: Finnhird on viikinki- ja keskiaikaa elävöittävä ryhmä, johon kuuluu ratsastajia, historiallisia miekkailijoita, elävöittäjiä ja jousiampujia. Yhdistys toimii Jyväskylässä.


text: Medium Aevum Hollolense ry eli Hollolan keskiaikaseura on vuonna 1998 perustettu keskiajan elävöitysyhdistys, joka järjestää joka toinen vuosi Hollolan keskiaikatapahtuman.


text: Kaarle Knuutinpojan jousiampujat ry on Turussa toimiva jousiampumiseen keskittynyt keskiajan historianelävöitysyhdistys.


text: Alasin ry on vuonna 2001 perustettu, epävirallisesti jo vuonna 1998 toimintansa aloittanut keskiajan historianelävöittämiseen ja siihen liittyvään liveroolipelaamiseen keskittynyt yhdistys. Yhdistyksen kotipaikka on Hämeenlinna.


text: Elävä keskiaika ry on keskiajan, aikavälillä 1000-1400, maantieteellisesti Eurooppaa ja Aasiaa elävöittävä yhdistys.


text: Turun Suurtorin keskiaika ry on keskiajan elävöitysyhdistys, joka järjestää Turun keskiaikaisia markkinoita. Yhdistyksen tavoitteena on edistää keskiajan ja erityisesti Turun keskiaikaisen historian ja arkeologian sekä muinaistekniikan ja perinteisten käsityötaitojen tuntemusta, tunnettavuutta ja harrastusta. Yhdistys toimii linkkinä ja yhteistyön edistäjänä suuren yleisön, keskiajan historian ja historian elävöittämisen harrastajien sekä yhdistysten, museoiden ja tiedeyhteisön välillä.


text: Hämeenlinnan keskiaikayhdistys ry on keskiajan elävöitysyhdistys, joka järjestää Hämeen keskiaikamarkkinoita.


text: Suomen keskiaikaseura ry eli Aarnimetsän paronikunta on suomalainen keskiajan ja renessanssin harrastajien yhdistys. Seura on osa kansainvälistä historianelävöittäjien Society for Creative Anachronism -järjestöä. SCA tutkii keskiaikaa ja elävöittää romantisoitua kuvaa tästä aikakaudesta


text: Hukan pitäjä eli Keskiaikaseura Hukka ry on Suomen keskiaikaseuran alayhdistys, jonka toiminta keskittyy pääkaupunkiseutuun ja ympäryskuntiin. Hukka ry. toimii Suomen keskiaikaseura ry:n kautta yhteistyssä kansainvälisen Society of Creative Anachronism (SCA)-yhdistyksen kanssa. Hukka ry:n keskeinen tarkoitus on edistää keskiajan ja renessanssin kulttuurien, käsitiden ja taiteiden harrastusta ja tuntemusta, ja Hukassa harjoitetaan ja opetellaankin kaikkea sitä, mitä keskiajallakin tehtiin: käden taitoja kehräämisestä nahkatihin ja kirjamaalauksesta metallivaluun, taistelemista rottinkiasein, tanssia ja hyviä tapoja, lukemista ja tieteellistä tutkimusta.


text: Equestrian Martial Arts Club on hevosilla käytävän historiallisen taistelun elävöitykseen keskittynyt ryhmä. Pääsijainti Pohjanmaan lisäksi toimintaa on Turun seudulla, ja yksittäisiä jäseniä ympäri Suomen.


text: Rohan tallit on keskiaikaiseen taisteluratsastukseen ja turnajaisiin erikoistunut historianelävöitysryhmä. Yhdistys opettaa hevosen kanssa tehtäviä taistelutaitoja miekan, keihään, peitsen ja ratsujousen kanssa.


text: Etelä-Suomen Ratsujousiampujat ry eli ESRAJA on yhdistys, jonka tarkoituksena on edistää ratsujousiammuntaa sekä muita ratsutaisteluun perustuvia lajeja Etelä-Suomen alueella. Yhdistys järjestää kursseja, kisoja ja viikoittaisia harjoituksia. ESRAJA kuuluu Suomen Ratsastusjousiampujain Liittoon (SRJL) ja sen kautta sekä World Horseback Archery Federationin (WHAF) että International Horseback Archery Associationin (IHAA) alaisuuteen.


text: Historiallisen Ratsastuksen Seura edistää tietoutta ja käytäntöä historiallisista ratsastus- ja hevosmiestaidoista, alkaen vanhoista taisteluissa käytetyistä menetelmistä ja liikkeistä, working equitation -harjoitteista aina myöhäisbarokin klassiseen ratsastukseen asti. Seura toimii Rohan Tallien yhteydessä ja on Suomen Ratsastajainliitto ry:n alainen.


text: WarusSeppäin kilta on Turussa toimiva, vuonna 1997 perustettu, keskiajan ja renessanssin historiallisten aseiden rekonstruointiin erikoistunut seppäryhmä, joka rekonstruoi myös historiallisia asetaitoja (historiallinen miekkailu). Killan lähtökohtaisena tavoitteena on tutkia ja lisätä tietoa ja taitoa keskiaikaisten ja varhaisen renessanssin aikaisten aseiden ja haarniskoiden valmistuksesta, varsinkin täällä pohjolassa käytettyjen osalta.


text: Paksun Katariinan tykkisisarkunta on vuonna 2009 perustettu pääkaupunkiseudulla toimiva pelkästään naisista koostuva myöhäiskeskiajan (1300–1400-luvut) historianelävöitysyhdistys. Yhdistys on rakentanut itselleen kaksi mustaruutitykkiä. Ensimmäinen on Paksu Katariina, jolta tykkisisarkunta otti nimensäkin, ja uudempi on Pitkä Barbara.


text: Iloinen Joutsen (engl. Merry Swan) on historianelävöitysryhmä, joka elävöittää suomalaisten eli Ruotsin Itämaassa asuvien käsityöläisten elämää 1300-luvun loppupuolella. Tavoitteena on tehdä tutuksi keskiajan arkielämää sekä erilaisia kädentaitoja ja ammatteja.


text: GARS on 1600-luvun alkupuolen ruotsalaista jalkaväkeä ja sotaleiriyhteisöä 30-vuotisessa sodassa elävöittävä ryhmä. Se tutkii aiheeseen liittyviä lähteitä ja niiden pohjalta valmistaa ja kokoaa itselleen elävöitysasut, harjoittelee miekkailua sekä keihäiden ja muskettien käyttöä muodostelmassa ja esiintyy historianelävöitysalan tapahtumissa niin Suomessa kuin ulkomaillakin. GARS on Harmaasusien alaryhmä.


text: Uudenmaan karoliinit on historianelävöitysseura, joka elävöittää Ruotsin kuninkaallisten karoliinien jalkaväkirykmenttiä vuosien 1700-1809 ajalta.


text: Helsingin Wanha Waruswäci ia Caupungin Hywät Asuckat on 1700-luvun historiaa elävöittävä ryhmä. Se perustettiin Helsingissä 1997. Jäseniä on puolisen sataa ja joukko jakaantuu kutakuinkin tasan musketööreihin ja asukkaisiin. Musketöörijoukon eli Wanhan Waruswäen esikuvana on Helsingissä 1700-luvulla toiminut kaupunkilaiskaarti. Ruotsin suurvaltakauden romahdukseen päättyneen Suuren Pohjan sodan (1700-1721) jälkeen määrättiin kaupunkeihin perustettavaksi uudelleen porvariskaarteja. Niissä oli sekä jalkaväkeä että ratsuväkeä. Helsingissä on tietoja vuodelta 1724, jolloin kauppiaiden vanhin, Henrik Forsman, valittiin kaupunginkapteeniksi. Porvariston miespuolisen väestön kaikki kynnellekykenevät oli velvoitettu liittymään kaupungin jalkaväkeen, jolle 1740-luvulla päätettiin hankkia omat univormut.


text: Rautpohjan tykkikerho on Jyväskylässä Rautpohjan tehtailla vuonna 1998 perustettu sotahistoriaa harrastava kerho. Sen toimintaan kuuluu omavalmisteisten mustaruutiaseiden valmistus ja historian elävöittäminen yleisötapahtumissa esiintyen ympäri Suomea ja Eurooppaa.


text: Kerhon sotilasasut ja mustaruutiaseet on valmistettu mahdollisimman tarkasti aikakauden mukaan 1700-luvun karoliinisotilaiden ajasta 1800-luvun Suomen sotaan.


text: Rautpohjan tykkikerho kuuluu tapahtumissa edustaessaan Savon prikaatin alaisuuteen.


text: Ratsumieskilta ry on suomalaisia ratsuväkiperinteitä ylläpitävä yhdistys ja vapaaehtoinen maanpuolustusjärjestö. Sillä on paikallisia jaostoja: Helsingin Eskadroona, Joensuun Eskadroona, Keski-Suomen Eskadroona, Kouvolan Eskadroona, Lahden Eskadroona, Lappeenrannan Eskadroona, Lempäälän Seudun Eskadroona, Ratsukoulun Eskadroona ja Uudenmaan Eskadroona. Lempäälän Seudun Eskadroona on järjestänyt Tammelan Hakkapeliittatapahtumaa vuodesta 1997.


text: Tampereen Seudun Ratsuväenkilta ry eli Hämeen Eskadroona on vuonna 1964 perustettu vapaaehtoinen maanpuolustusjärjestö, jonka päätehtävänä on pitää toiminnallisesti yllä suomalaisen ratsuväen ja hevosvetoisen tykistön perinteitä. Järjestö elävöittää entisajan suomalaista ratsuväkeä.


text: Classic Old Western Society, lyhyemmin C.O.W.S., on 1800-luvun Yhdysvaltain historian elävöittämisyhdistys. Yhdistys pyrkii sisällyttämään toimintaansa kaiken mahdollisen vanhaan länteen liittyvän. Yhdistyksen tarkoituksena on edistää legendaarisen vanhan lännen historian, kulttuurin ja aseiden tuntemusta sekä perinteisten lännenaseiden keräily- ja ampumaharrastusta.


text: Kevät 1918 on Suomen sisällissodan historiaa elävöittävä ryhmä.


text: Etulinja on suomalainen, toisen maailmansodan historiaa elävöittävä ryhmä. Vuodet 1939–1945.


text: Michael Gaißmair on toisen maailmansodan historiaa elävöittävä ryhmä.


text: Muina lähteinä tapahtumien omat sivut.


title: Kolumbian kongressi

text: Kolumbian tasavallan kongressi () on Kolumbian kaksikamarinen kansanedustuslaitos, joka käyttää maassa lainsäädäntövaltaa.


title: Kolumbian kongressi

text: Kolumbian kongressi koostuu 102-paikkaisesta Senaatista "(Senado)" sekä 166-paikkaisessa edustajainhuoneesta "(Cámara de Representantes)". Jäsenet molempiin kamareihin valitaan kansanäänestyksellä neljän vuoden kaudelle.


title: Kolumbian kongressi

text: Kongressin koostumus, organisaatio ja valtuudet määritelty Kolumbian perustuslain neljännessä pykälässä.


title: Kolumbian kongressi

text: Molemmat kongressin kamarit kokoontuvat uusklassisessa "Capitolio Nacional" ("National Capitol") rakennuksessa Bogotán keskustassa. Talon rakentaminen alkoi vuonna 1847 ja päättyi vasta 1926.


title: Kolumbian kongressi

text: Kummassakin kamarissa on omat kelpoisuusvaatimuksensa, jotka on vahvistettu perustuslaissa, mutta on olemassa yhteisiä sääntöjä siitä, ketkä eivät voi päästä kongressin kummankaan kamarin jäseniksi.


title: Kolumbian kongressi

text: Tällaisia syitä ovat esimerkiksi vankeustuomiot tai kaksoiskansalaisuus ihmisillä, jotka eivät ole syntyperäisiä Kolumbian kansalaisia.


title: Kolumbian kongressi

text: Kongressi kokoontuu molempien kamarien yhteisistuntoon ("Congreso pleno") vain poikkeuksellisissa tilanteissa. Näitä ovat:


title: Kolumbian kongressi

text: Kongressilla on vuodessa kaksi sääntömääräistä istuntokautta: ensimmäinen 20 heinäkuuta - 16. joulukuu, ja toinen 16. maaliskuusta - 20. kesäkuuta .


title: Kolumbian kongressi

text: Hallitus voi kutsua koolle ylimääräisiä istuntoja milloin tahansa, mutta ei koskaan kesäkuun 20. päivän jälkeen vaalivuonna, ja Kongressi voi näissä istunnoissa keskutella vain hallituksen sen harkittavaksi osoittamista asioista.


title: Kolumbian kongressi

text: Senaattiin valitaan 102 jäsentä neljäksi vuodeksi. Sata senaattoria valitaan vaaleilla, joissa koko maa on yksi vaalipiiri. Loput kaksi valitaan alkukperäiskansojen yhteisöistä.


title: Kolumbian kongressi

text: Senaattoriksi valittavan henkilön on oltava syntyperäinen Kolumbian kansalainen, ja vaalien aikaan yli 30-vuotias.


title: Kolumbian kongressi

text:
Kongressin alahuoneeseen eli edustajainhuoneeseen valitaan 166 jäsentä neljäksi vuodeksi.
Vaaleissa on alueelliset vaalipiirit.
Edustajaksi valittavan henkilön on oltava Kolumbian kansalainen (perustuu syntymään tai kansalaisuuden) ja yli 25-vuotias.


title: Kolumbian kongressi

text: Vuonna 2014 valitussa kongressissa presidentti Juan Manuel Santosin keskustaoikeistolainen U-puolue sai suuriman ääniosuuden yksittäisistä puolueista. Viiden puolueen hallituskoalitio sai enemmistön sekä ylä- että alahuoneessa, mutta enemmistö oli niukempi kuin edellisellä kaudella.


title: Fiat Viaggio

text: Fiat Viaggio on Fiatin vuosina 2012–2017 Kiinan markkinoille valmistama keskiluokan automalli, joka on käytännössä Dodge Dartin uudelleennimetty versio. Viaggiosta oli Dartista poiketen saatavana sedanin lisäksi viisiovinen hatchback, jonka nimi on Fiat Ottimo.


title: Fiat Viaggio

text: Autossa käytettävä moottori oli 1,4-litrainen T-Jet (120/150 hv). Voimansiirtona oli viisivaihteinen manuaalivaihteisto tai kuusiportainen kaksoiskytkinvaihteisto.


title: Ryan White (jääkiekkoilija)

text: Ryan Kenneth White (s. 17. maaliskuuta 1988 Brandon, Manitoba, Kanada) on kanadalainen jääkiekkoilija, joka edustaa NHL-seura Minnesota Wildin organisaatiota. Hän on aiemmin pelannut Arizona Coyotesissa, Montreal Canadiensissa sekä Philadelphia Flyersissa. Montreal Canadiens varasi Whiten 66. pelaajana .


title: Ryan White (jääkiekkoilija)

text: White pelasi vuodet 2004–2008 WHL-joukkue Calgary Hitmenissä. Montreal Canadiens varasi hänet 66. pelaajana . Junioriuransa jälkeen White siirtyi Canadiensin AHL-farmiseura Hamilton Bulldogsiin, jossa hän teki tulokaskaudellaan 2008–2009 80 ottelussa 21 tehopistettä.


title: Ryan White (jääkiekkoilija)

text: White teki NHL-debyyttinsä 5. marraskuuta 2009 ottelussa Boston Bruinsia vastaan. Hän sai ottelussa syöttöpisteen. Hänet kutsuttiin seuraavassa kuussa jälleen NHL-kokoonpanoon. Hän ehti pelaamaan 8. joulukuuta ensimmäisen erän ottelussa Ottawa Senatorsia vastaan. Hänet kuitenkin otettiin pois, kun Canadiens ei ollut raportoinut hänen nostamisestaan NHL:lle tarpeeksi ajoissa.


title: Ryan White (jääkiekkoilija)

text: White teki ensimmäisen maalinsa 20. maaliskuuta 2011 ottelussa Minnesota Wildia vastaan. Hän teki ottelussa Gordie Howe -hattutempun.


title: Ryan White (jääkiekkoilija)

text: Elokuussa 2014 White jätti Canadiensin organisaation siirtyessään yksivuotisella kahden suunnan sopimuksella Philadelphia Flyersiin.


title: Ryan White (jääkiekkoilija)

text: 1. heinäkuuta 2016 White siirtyi vapaana agenttina yhden vuoden sopimuksella Arizona Coyotesiin.


title: Ryan White (jääkiekkoilija)

text: 27. helmikuuta 2017 Arizona vaihtoi Whiten Minnesota Wildiin yhdessä hyökkääjä Martin Hanzalin sekä 2017 4. kierroksen varausvuoron kanssa. Vastineeksi Coyotes sai 2017 1. kierroksen varausvuoron, 2018 2. kierroksen varausvuoron, hyökkääjä Grayson Downingin sekä ehdollisen 2019 4. kierroksen varausvuoron.


title: Felipe Almeida Wu

text: Felipe Almeida Wu (s. 11. kesäkuuta 1992 São Paulo) on brasilialainen pistooliammunnan olympiamitalisti. Wu on 169 senttimetriä pitkä ja painaa 65 kilogrammaa.


title: Felipe Almeida Wu

text: Wu saavutti hopeaa 10 metrin ilmapistoolista vuoden 2016 kesäolympialaisista Rio de Janeirosta. Vuoden 2015 Pan-Amerikan kisoista Torontosta hän saavutti kultaa samasta lajista. Etelä-Amerikan kisoista Wulla on kaksi kultaa. Maailmancupissa hän on saavuttanut kaksi osakilpailuvoittoa.


title: Felipe Almeida Wu

text: Wu saavutti hopeaa vuoden 2010 nuorten kesäolympialaisista Singaporesta 10 metrin ilmapistoolista.


title: Julian Weber

text: Julian Weber (s. 29. elokuuta 1994 Mainz) on saksalainen keihäänheittäjä. 190 senttimetriä pitkä ja 90 kilogrammaa painava Weber edustaa USC Mainzia. Hänen valmentajanaan toimii Stephan Kallenberg.


title: Julian Weber

text: Weber saavutti kultaa vuoden 2013 alle 20-vuotiaiden EM-kilpailuista Rietistä. Weber sijoittui vuoden 2016 kesäolympialaisissa Rio de Janeirossa yhdeksänneksi heitettyään tuloksen 81,36. Hänen ennätyksensä on syyskuussa 2016 Berliinissä heitetty 88,29.


title: Murron seisake

text:
Murto (ratakm 574+800) on lakkautettu seisake Keski-Karjalassa Tohmajärven kunnassa Niiralan radalla.
Tämä seisake on ollut ainakin olemassa v. 1905 ja melkein samalla kilometrillä on risteysmerkeillä varustettu tasoristeys nimeltään Halkovaara.


title: Erkki Seiro

text: Erkki Ilmari Seiro (s. 18. toukokuuta 1944 Helsinki) on suomalainen dokumenttielokuvatuottaja ja -ohjaaja.


title: Erkki Seiro

text: Seiron vanhemmat olivat Veikko Gunnar Seiro ja terveyssisar Hanna Helmi Hämäläinen. Hän pääsi ylioppilaaksi 1964 ja opiskeli Taideteollisessa oppilaitoksessa.


title: Erkki Seiro

text: Seiro toimi free lance-elokuvaäänittäjänä ja -leikkaajana 1967–1970 ja oli Jörn Donner Productions Oy:n elokuvaleikkaajana 1970–1973, Filmi-ässä Oy:n tuotantopäällikkönä ja ohjaajana 1973–1976 sekä vuodesta 1976 Ruutukuva Oy:n toimitusjohtajana ja ohjaajana.


title: Erkki Seiro

text: Seiro oli Suomen elokuvatyöntekijät ry:n johtokunnan jäsen 1970–1973, Suomen elokuva-arkisto ry:n johtokunnan jäsen vuodesta 1974, valtion kamerataidetoimikunnan puheenjohtaja 1971–1974, taiteen keskustoimikunnan jäsen 1971–1974 ja vuodesta 1977, valtion elokuvataidetoimikunnan jäsen vuodesta 1977 sekä elokuvauudistustyöryhmän puheenjohtaja vuodesta 1976 alkaen.


title: Zhang Jilong

text: Zhang Jilong (, s. 9. helmikuuta 1952 Yantai, Kiina) on Asian Football Confederationin varapuheenjohtaja. Aiemmin hän toimi sen puheenjohtajana 2011–2013. Hän on ollut myös FIFA:n johtokunnan jäsen.


title: Zhang Jilong

text: Zhang Jilong syntyi Yantaissa, Shandongin maakunnassa Kiinassa vuonna 1952. Hän opiskeli Kiinan pääkaupungissa Pekingissä ja valmistui vuonna 1975. Vuonna 1978 hän liittyi juuri perustettuun Kiinan jalkapalloseuraan.


title: Chris Bigras

text: Christopher Bigras (s. 22. helmikuuta 1995 Orillia, Ontario, Kanada) on kanadalainen jääkiekkoilija, joka edustaa New York Rangersin organisaatiota. Avalanche varasi Bigrasin 32. pelaajana .


title: Chris Bigras

text: OHL-seura Owen Sound Attack varasi Bigrasin toisella kierroksella 41. pelaajana CHL:n vuoden 2011 varaustilaisuudessa. Bigras siirtyi Owen Soundiin heti varausta seuranneeksi kaudeksi, 2011–2012, jolloin hän pelasi 49 ottelua tehden tehot 3+16=19. Bigras valittiin kauden aikana myös edustamaan Kanadan Ontarion joukkuetta U17 World Hockey Challengessa. Hän pelasi turnauksessa kuusi ottelua tehden yhden maalin sekä yhden syöttöpisteen. Joukkue sijoittui pronssille.


title: Chris Bigras

text: Toisella OHL-kaudellaan Bigras pelasi 68 ottelua tehoilla 8+30=38. Hän oli kauden päätteeksi liigan tehopörssin seitsemäs lukemalla +35. Lisäksi hänet valittiin pelaamaan CHL Top Prospects Gameen. Bigras pelasi kauden aikana myös Ivan Hlinkan muistoturnauksessa sekä alle 18-vuotiaiden maailmanmestaruuskilpailuissa. Kanada voitti molemmissa turnauksissa mestaruudet.


title: Chris Bigras

text: Bigras valittiin kaudeksi 2013–2014 Owen Sound Attackin varakapteeniksi. Hän pelasi 55 runkosarjaottelua. Lisäksi hän pelasi viidessä pudotuspeliottelussa tehden yhden maalin sekä kaksi syöttöpistettä. Vuodenvaihteessa hänet valittiin edustamaan Kanadan joukkuetta alle 20-vuotiaiden maailmanmestaruuskilpailuissa. Bigras pelasi turnauksessa seitsemän ottelua ilman tehopisteitä. Hänelle annettiin yksi kahden minuutin rangaistus.


title: Chris Bigras

text: Kaudella 2014–2015 Bigras pelasi viimeisen juniorikautensa. Hän edustin Owen Soundia 62 runkosarjaottelussa tehden tehot 20+51=71. Viidessä pudotuspeliottelussa hän teki maalin sekä antoi kaksi maalisyöttöä. Bigras valittiin kauden päätteeksi OHL:n ensimmäiseen tähdistökentälliseen.


title: Chris Bigras

text: Colorado Avalanche varasi Bigrasin toisen kierroksen alussa 32. pelaajana . Avalanche solmi syyskuussa Bigrasin kanssa tulokassopimuksen.


title: Chris Bigras

text: Bigras siirtyi 2014–2015 OHL-kauden päätyttyä Avalanchen AHL-farmiseura Lake Erie Monstersiin, jossa hän pelasi loppukauden aikana seitsemän ottelua keräten neljä syöttöpistettä sekä yhden kahden minuutin rangaistuksen.


title: Chris Bigras

text: Bigras osallistui Avalanchen kautta 2015–2016 edeltäneelle harjoitusleirille, josta hänet kuitenkin lähetettiin farmiin. Tammikuussa 2016 hänet nostettiin ensimmäisen kerran NHL-kokoonpanoon. Bigras debytoi 14. tammikuuta Avalanchen 3–0 -voitossa New Jersey Devilsiä vastaan. Hän sai ensimmäisen tehopisteensä seuraavassa ottelussa 16. tammikuuta Columbus Blue Jacketsia vastaan. Bigras teki ensimmäisen maalinsa 2. helmikuuta Minnesota Wildia vastaan. Yhteensä hän pelasi ensimmäisellä kokonaisella ammattilaiskaudellaan 31 NHL- ja 37 AHL-ottelua.


title: Shahram Amiri

text: Shahram Amiri (1977 Iran – elokuu 2016 Iran) oli iranilainen ydintutkija, jota Iranin hallitus syytti Iranin ydinohjelmaa koskevia tietojen luovuttamisesta Yhdysvalloille. Korkeimpaan oikeuteen tehty valitus ei tuottanut tulosta, ja hänet teloitettiin Iranin lain mukaan. Hän oli työskennellyt yhteistyössä Iranin puolustusministeriön kanssa. Hän puolustautui sillä, että katoaminen vuonna 2009 johtui siitä, että CIA oli kaapannut hänet pyhiinvaellusmatkalla Saudi-Arabiassa. Hänellä ei sanojensa mukaan ollut luottamuksellisia tietoja.


title: Shahram Amiri

text: Amiri pääsi pakenemaan kaappaajilta ja sai kotimaahan palattuaan sankarin vastaanoton, mutta hänet pidätettiin 2011, ja hän joutui maanpetoksesta syytettynä oikeuteen. Yhdysvaltojen mukaan hän oli maassa vapaaehtoisesti.


title: Shahram Amiri

text: Hirttäminen tapahtui todennäköisesti jo 2. elokuuta 2016, mutta siitä ilmoitettiin vasta 7. elokuuta.


title: Lapualaismorsian

text: Lapualaismorsian on Mikko Niskasen ohjaama yhteiskunnallinen elokuva vuodelta 1967. Elokuva kertoo "Lapualaisoopperan" tekemisestä mutta keskittyy Ylioppilasteatterin nuoriin näyttelijöihin ja "Lapualaisooppera" jää taustalle. "Lapualaisoopperan" ohjannut Kalle Holmberg ja musiikin säveltänyt Kaj Chydenius esiintyvät elokuvassa omana itsenään, ja harjoitusjaksoissa on mukana koko Ylioppilasteatterin näyttelijäkunta. Elokuvassa on myös dokumenttijaksoja vuoden 1930 talonpoikaismarssista, Helsingin vapusta 1967, ydinaseiden vastaisesta mielenosoituksesta ja sotilaspassien polttajista.


title: Lapualaismorsian

text: Elokuvan yleisömenestys oli keskitasoa, ja se tuotti voittoa 56 000 markkaa. Lisäksi elokuva sai 100 000 markan valtionpalkinnon ja se myytiin Saksan liittotasavaltaan ja Tšekkoslovakiaan.


title: Cheryl Strayed

text: Cheryl Strayed (alk. Nyland; s. 17. syyskuuta 1968 Spangler, Pennsylvania) on yhdysvaltalainen kirjailija ja kolumnisti. Hänet tunnetaan muun muassa muistelmateoksestaan "Wild: From Lost to Found on the Pacific Crest Trail". Teos on julkaistu suomeksi nimellä "Villi vaellus".


title: Cheryl Strayed

text: Strayedin esikoisromaani "Torch" julkaistiin helmikuussa 2006 ja se sai myönteisen vastaanoton. "Torch" oli ehdolla Great Lakes Book Award -palkinnon saajaksi ja sanomalehti "The Oregonian" valitsi sen yhdeksi vuoden 2006 kymmenestä parhaasta kirjasta, joiden kirjoittaja tulee Yhdysvaltain luoteisosasta (Pacific Northwest).


title: Cheryl Strayed

text: Strayedin toinen kirja, muistelmateos "" julkaistiin Yhdysvalloissa 20. maaliskuuta 2012. Julkaisija oli Alfred A. Knopf. Teos on käännetty yli 40 kielelle. Viikko julkaisunsa jälkeen "Wild" debytoi sijalla seitsemän New York Timesin bestseller-listalla kovakantisten ei-kuvitteellisten teosten sarjassa. Kesäkuussa 2012 Oprah Winfrey ilmoitti, että "Wild" on hänen uuden kirjakerhonsa ensimmäinen valinta. Heinäkuussa "Wild" nousi ensimmäiselle sijalle New York Timesin bestsellerien listalla ja pysyi siellä seitsemän perättäistä viikkoa.


title: Cheryl Strayed

text: "Wild" perustuu Strayedin omiin kokemuksiin hänen vaellukseltaan Pacific Crest Trail -reitillä. Strayed käveli reittiä sadan vuorokauden verran vuonna 1995. "Wildista" tehtiin saman niminen elokuva vuonna 2014. Jean-Marc Valléen ohjaaman elokuvan pääosassa, Cheryl Straeydin roolissa, on Reese Witherspoon.


title: Cheryl Strayed

text:
Heinäkuussa 2012 Vintage Books julkaisi Strayedin kolmannen kirjan: "Tiny Beautiful Things: Advice on Love and Life from Dear Sugar". Kirja debytoi New York Timesin bestseller-listan elämäntaitoteosten kategoriassa sijalla 5 ja sitä on julkaistu myös muissa maissa. "Tiny Beautiful Things: Advice on Love and Life from Dear Sugar" on valikoitu kokoelma Strayedin suosituista kolumneista "Dear Sugar", joita hän kirjoitti vuosina 2010–2012.
Strayedin neljäs kirja, "Brave Enough" julkaistiin Yhdysvalloissa 27. lokakuuta 2015 julkaisijanaan Alfred A. Knopf. Se debytoi "New York Timesin" bestseller-listan elämäntaitokirjojen kategoriassa sijalla 10.


title: Cheryl Strayed

text: Cheryl Strayedin vanhemmat olivat Barbara Anne "Bobbi" (o.s. Young; 1945–1991) ja Ronald Nyland. Perhe muutti Pennsylvaniasta Minnesotaan, Chaskan pikkukaupunkiin. Vanhempiensa erottua Cheryl Strayed muutti äitinsä, isäpuolensa ja kahden sisaruksensa kanssa Aitkin Countyyn. High Schoolin jälkeen Strayed opiskeli Minnesotan yliopistossa. Sittemmin hän opiskeli Syracusen yliopistossa kirjoittamista. Strayed avioitui Marco Littigin kanssa 1988, liitto päättyi eroon 1995. Vuonna 1999 Strayed avioitui dokumentaristi Brian Lindstromin kanssa; pariskunnalle syntyi kaksi lasta.


title: Shadowhunters

text: Shadowhunters (alkujaan nimellä Shadowhunters: The Mortal Instruments) on yhdysvaltalainen fantasiaa ja seikkailua yhdistelevä televisiosarja, joka perustuu Cassandra Claren "Varjojen kaupungit" -kirjoihin ("The Mortal Instruments"). Sarjan ovat tuottaneet ja luoneet Ed Decter ja McG, joka tunnetaan työskentelystään muun muassa "Supernatural"-sarjan parissa.


title: Shadowhunters

text: Sarja kertoo nuoresta Clary Fraysta, joka täyttää pian 18 vuotta. Hän haaveilee pääsystä Brooklynin taideakatemiaan ja viettää aikaansa parhaan ystävänsä Simonin kanssa. Eräänä kohtalokkaana iltana hän tulee todistaneeksi eräällä klubilla väkivaltaisen taistelun, jota ei kuitenkaan tunnu näkevän kukaan muu kuin hän. Clary kohtaa mystisen ja töykeän Jacen, joka vie tytön omaan maailmaansa, joka on täynnä vampyyreja, ihmissusia ja toinen toistaan uskomattomampia olentoja. Kun Claryn äiti katoaa, Claryn tehtäväksi jää selvittää uusien merkillisten ystäviensä avulla mitä hänen äidilleen on tapahtunut ja kuinka salaperäinen Muutoksen malja liittyy kaikkeen.


title: Shadowhunters

text: Freeform ilmoitti keväällä 2016, että sarjalle on tulossa toinen tuotantokausi, joka esitetään keväällä 2017. Kaudelle on tulossa kolmas tuotantokausi jonka kuvaukset alkavat syksyllä 2017. Freeform ilmoitti kesäkuussa 2018, että Shadowhunters tulee päättymään kolmannen kauden jälkeen; teetettiin kuitenkin kaksi ylimääräistä jaksoa, jotta sarjan tarina tulisi päätökseen. Kolmannen kauden toinen osa; sarjan viimeiset 12 jaksoa alkavat USA:ssa helmikuussa 2019.


title: Shadowhunters

text:
Clary Fray odottaa kovasti 18-vuotissyntymäpäiviään. Hän käy haastattelussa Brooklynin taideakatemiaan ja pääsee sisään. Hän juhlistaa sisäänpääsyä yhdessä ystävänsä Simonin kanssa. Eräänä iltana Clary, Simon ja Maureen ovat ulkona viettämässä aikaa ja Clary törmää vaaleaan komistukseen, joka tuntuu hämmentyvän siitä, että Clary näkee hänet. Clary seuraa merkillistä poikaa klubille ja tulee todistaneeksi väkivaltaisen taistelun. Samaan aikaan Luke tutkii yhdessä Vargasin kanssa "demonisia murhia", joissa ihmisistä on viety veret. Kun Claryn äiti siepataan, Clary turvautuu uuteen tuttavuuteensa Jaceen selvittääkseen missä hänen äitinsä on ja mikä ihme onkaan Muutoksen malja. Clary saa selville, että hänen äitinsä on piilottanut velhon avulla hänen muistojansa ja yhdessä Jacen kanssa Clary menee tapaamaan Magnusta, joka ei tunnu pystyvän auttavaan tyttöä tarpeeksi. Clary haluaa itsepintaisesti selvittää mitä hänen äitinsä on häneltä salannut ja vastoin muiden tahtoa hän menee tapaamaan Hiljaisia veljiä, joilla on kykyjä kaivaa muistoja esiin. Luukaupungissa Clary saa tietää, että pelätty ja vihattu Valentine Morgenstern on hänen isänsä. Simon ei tunnu hyväksvän Claryn uusia ystäviä ja hän on koko ajan napit vastakkain Jacen kanssa. Simon kidnapataan vampyyrien toimesta ja Clary ystävineen rientää pelastamaan poikaa. Kaikki ei ole kuitenkaan hyvin. Pelastuttuaan Simon alkaa nähdä kummallisia hallusinaatioita eikä tunnu olevan oma itsensä. Pian selviää, että hän on muuttumassa vampyyriksi ja Claryn on tehtävä suuri päätös, antaako ystävänsä kuolla vai muuttua kuolemattomaksi. Instituuttiin saapuvat Lightwoodien vanhempien lisäksi Lydia Branwell, jota Alec alkaa liehitellä taatakseen suvullensa mainetta. Jacen ja Alecin välit kiristyvät samaan aikaan kun ihmissudet kokoontuvat selvittääkseen miten suojella itseään Valentinelta. Simon syntyy vampyyrina eikä tunnu aluksi hyväksyvän itseään laisinkaan. Valentine pitää Claryn äitiä vankinaan ja pudottaa jo ihastuneille Clarylle ja Jacelle pommin, että he olisivat molemmat hänen lapsiaan. Lydian ja Alecin on määrä mennä naimisiin, mutta Magnus pyyhältää paikalle juuri parahiksi hämmentääkseen Alecia, ja Alec tekee päätöksen, joka ei miellytä hänen vanhempiaan. Jace tapaa taas kuolleeksi luulleen isänsä, joka onkin Valentine ja Luke ottaa johtoonsa Brooklynin ihmissusilauman. varjometsästäjät kiristävät Camillen kertomaan mystisestä kirjasta, mutta kaikki ei mene putkeen. Valentine ilmestyy uhkailemaan varjometsästäjiä ja saa houkuteltua murtuneen Jacen mukaansa Claryn huutaessa vastalauseita.
Sarja kuvattiin Kanadassa Torontossa keväällä 2015.


title: Shadowhunters

text: Musikaalisen osuuden sarjaan on luonut Ben Decter. Tunnusmusiikkina kuullaan Ruellen "This is the Hunt", jonka käsikirjoittivat sarjalle Maggie Eckford ja Jeff Bowman. Ruellen kappaleita kuullaan sarjassa useampiakin. Kuten "Storm", "Monsters" ja "War of Hearts".


title: Shadowhunters

text: Sarja on jakanut mielipiteitä kriitikoiden sekä fanien keskuudessa. Kaiken kaikkiaan se on kuitenkin otettu hyvin vastaan toisin kuin aiemmin kirjojen pohjalta tehty elokuva. Ensimmäinen jakso "The Mortal Cup" keräsi katsojia ensi-iltanaan 1,82 miljoonaa ja kipusi arvoasteikolla lukuun 0,8. Katsojamäärät laskivat sarjan loppua kohden.


title: Mondelez International

text: Mondelez International [moʊndəˈliːz] on yhdysvaltalainen monikansallinen makeisia, keksejä, välipalatuotteita ja juomia valmistava ja markkinoiva yritys.


title: Mondelez International

text: Mondelez muodostettiin eriyttämällä se lokakuussa 2012 entisestä Kraft Foods Inc -yhtiöstä. 2017 yritys työllisti noin 80 000 ihmistä ympäri maailmaa ja yhtiön vuotuinen liikevaihto oli noin 26 miljardia dollaria. Yrityksellä on toimintaa yli 80 maassa. Vuonna 2017 Mondelez oli maailman toiseksi suurin makeisvalmistaja Marsin jälkeen.


title: Mondelez International

text: Yhtiön  pääkonttori sijaitsee Chicagon esikaupunkialueella Deerfieldissä, Illinoisissa. Mondelez International omistaa useita maailmanlaajuisia brändejä kuten Oreo, Chips Ahoy!, TUC, Belvita, Triscuit, LU, Nabisco, Club Social, Barni, ja Peek Freans (keksejä); Milka, Terry, Côte-d’Or, Toblerone, Cadbury, Marabou, Fry’s, ja Pavlides Lacta (suklaa); Trident, Dentyne, Chiclets, Halls, Stride ja Tang (juomajauheet).


title: Mondelez International

text: Yhtiön tuotemerkkejä Suomessa ovat:


title: Mondelez International

text: Elokuussa 2011 Kraft Foods ilmoitti suunnitelmistaan jakautua kahteen osaan, jolloin yhden yrityksistä piti keskittyä suklaa-, makeis- ja juomaosioon ja toisen päivittäsruokatavaroihin. Yritys jakaantui kahtia lokakuussa 2012. Toisen yrityksen nimeksi tuli  Mondelez International, joka on erikoistunut välipaloihin, makeisiin ja suklaaseen  ja toisen yrityksen nimeksi tuli Kraft Foods Group, joka on erikoistunut päivittäisruokakaupan tuotteisiin. Kraft Foods Group myöhemmin yhdistyi Heinzin kanssa, jolloin nimi muuttui Kraft Heinziksi. Vuonna 2014 Mondelez ilmoitti yhdistävänsä kahviliiketoimintansa hollantilaisen Douwe Egbertsin kanssa. Yhtiön nimeksi tuli Jacobs Douwe Egberts ja yhtiölle siirtyivät tuotemerkit Maxwell House, Cafe Hag, Gevalia ja Jacobs. Sulautuminen vahvistettiin 6.5.2014 ja toteutui lopullisesti 2. heinäkuuta 2015.


title: FA Community Shield 2016

text: FA Community Shield 2016 oli 94. FA Community Shield, vuosittainen englantilainen jalkapallo-ottelu, joka pelataan edellisen kauden Valioliigan voittaneen joukkueen ja FA Cupin voittaneen joukkueen välillä. Ottelussa kohtasivat Valioliiga-mestari Leicester City ja FA Cupin 2015–2016 voittanut Manchester United.


title: Elsa Cárdenas

text: Elsa Cárdenas Rentería (s. 5. elokuuta 1935 Tijuana) on meksikolainen näyttelijä.


title: Elsa Cárdenas

text: Elsa Cárdenas on näytellyt yli sadassa elokuvassa sekä Hollywoodissa että Meksikossa. Lisäksi hän on näytellyt televisiosarjoissa.


title: Elsa Cárdenas

text: Cárdenas näytteli monien tunnettujen elokuvatähtien, kuten Elvis Presleyn, Rock Hudsonin, Elizabeth Taylorin ja James Deanin kanssa.


title: Holditchin kaivosonnettomuus

text: Holditchin kaivosonnettomuus oli räjähdyksen ja sitä seuranneen tulipalon aiheuttama kaivosonnettomuus 2. heinäkuuta 1937 Chestertonissa, Staffordshiressa, Englannissa.


title: Holditchin kaivosonnettomuus

text: Kello 5:45 kaksi työmiestä huomasi liekin, joka eteni kohti hiilisuonta. Suonen läheisyydessä oli tuolloin 55 työmiestä, jotka vetäytyivät pääportille. Kaksi miestä jäi jälkeen ja eksyi paksussa savussa. Miesten katoaminen huomattiin 6:35, mutta etsinnöistä luovuttiin pian kun ilmeni että miesten löytyminen elossa oli epätodennäköistä.


title: Bomban seisake

text: Bomban seisake (lyh. Bb) on lakkautettu rautatieliikennepaikka Nurmeksessa. Se avattiin vuonna 1979 palvelemaan Nurmeksen Bomban matkailualueen joukkoliikennetarpeita. Paikalle rakennettiin vaatimaton puinen matkustajalaituri, joka on yhä olemassa. Nurmeksen rautatieasemalle on kuitenkin Bombalta lyhyt matka, minkä seurauksena Bomban seisake kävi tarpeettomaksi, ja viimeinen aikataulunmukainen matkustajajuna pysähtyi paikalla 27. toukokuuta 1990.Sen jälkeen seisakkeella on pysähtynyt ainakin museojunia.


title: Ouida Bergère

text: Ouida Bergère (alun perin "Eunie Branch", 14. joulukuuta 1885 Espanja – 29. marraskuuta 1974 New York) oli yhdysvaltalainen elokuvakäsikirjoittaja, näyttelijä ja näytelmäkirjailija.


title: Ouida Bergère

text: Ouida Bergère syntyi Espanjan Madridissa, jossa hänen Tennesseessä syntynyt isänsä toimi liikealalla. New Yorkin Brooklynissä varttunut Bergère näytteli jo lapsena ja teki Broadway-debyyttinsä vuonna 1911. Ensimmäisen maailmansodan aikana hän perusti manageritoimiston, joka edusti näyttelijöitä. Samalla hän kirjoitti 1920-luvulla monia käsikirjoituksia Metro-Goldwyn-Mayerille, Paramountille ja Pathélle Yhdysvalloissa, Britanniassa, Ranskassa ja Italiassa tuotettuihin elokuviin. Monet varhaisimmista syntyivät yhteistyössä hänen ensimmäisen aviomiehensä Louis Weadockin kanssa, ja monet myöhemmät elokuvat ohjasi hänen toinen aviomiehensä George Fitzmaurice. Hänen pitkäaikaisin aviomiehensä oli brittinäyttelijä Basil Rathbone, vuodesta 1926 Rathbonen kuolemaan 1967 asti.


title: Zach Garrett

text: Zach Garrett (s. 8. huhtikuuta 1995 Wellington Missouri) on yhdysvaltalainen jousiampuja.


title: Zach Garrett

text:
Zach Garrett voitti Rio de Janeiron kesäolympialaisissa 2016 jousiammunnan joukkuekilpailun hopeaa.
Joukkueeseen kuuluivat Garrettin lisäksi Jake Kaminski ja Brady Ellison.


title: Priscilla Coolidge

text: Priscilla Coolidge (1941 Lafayette, Tennessee – 2. lokakuuta 2014 Thousand Oaks, Kalifornia) oli yhdysvaltalainen laulaja ja lauluntekijä, joka valittiin "Billboard"-lehden äänestyksessä kahtena peräkkäisenä vuonna parhaaksi naislaulajaksi. Hän on esiintynyt muun muassa Bob Dylanin, Luther Vandrossin, Robbie Robertsonin ja aviomiehensä Booker T. Jonesin kanssa. Hänen laulujaan ovat levyttäneet muun muassa Willie Nelson, Emmylou Harris ja Maurice White.


title: Priscilla Coolidge

text: Coolidge syntyi Tennesseen osavaltion Lafayettessa cherokeesukuisen baptistipapin tyttärenä. Hänen sisarensa on laulaja Rita Coolidge.


title: Priscilla Coolidge

text: 1990-luvun loppupuolella Coolidge perusti Walela-nimisen lauluyhtyeen sisarensa Ritan ja tyttärensä Laura Satterfieldin kanssa.


title: Priscilla Coolidge

text: Lokakuussa 2014 Priscilla Coolidgen aviomies Michael Seibert ampui ensin vaimonsa ja sitten itsensä kuoliaaksi.


title: Zac Dalpe

text: Zac Dalpe (s. 1. marraskuuta 1989 Paris, Ontario, Kanada) on kanadalainen jääkiekkoilija, joka edustaa NHL-seura Minnesota Wildia. Dalpe on Carolina Hurricanesin 45. varaus .


title: Brady Ellison

text: Brady Ellison (s. 27. lokakuuta 1988 Glendale, Arizona) on yhdysvaltalainen jousiampuja.


title: Brady Ellison

text: Ellison on voittanut useita arvokisamitaleja. Rio de Janeiron kesäolympialaisissa 2016 hän voitti hopeaa miesten joukkuekilpailussa. Joukkueeseen kuuluivat Ellison, Zach Garrett ja Jake Kaminski.


title: Elisa Longo Borghini

text: Elisa Longo Borghini (s. 10. joulukuuta 1991 Ornavasso, Verbano-Cusio-Ossolan maakunta, Piemonte) on italialainen maantiepyöräilijä. Borghini edustaa brittiläistä Wiggle High5 Pro Cycling -tallia.


title: Elisa Longo Borghini

text: Borghini voitti pronssia vuoden 2012 maantiepyöräilyn maailmanmestaruuskilpailujen maantieajossa. Hän saavutti maantieajossa pronssia myös Rio de Janeiron olympialaisissa 2016. Hän voitti maailmancup-kilpailut Trofeo Alfredo Binda-Comune di Cittiglion 2013 ja Flanderin ympäriajon 2015.


title: Elisa Longo Borghini

text: Lähteet: Cycling Archives, Pro Cycling Stats


title: Mara Abbott

text: Mara Abbott (s. 14. marraskuuta 1985 Boulder, Colorado) on yhdysvaltalainen maantiepyöräilijä. Abbott edustaa brittiläistä Wiggle High5 Pro Cycling -tallia.


title: Mara Abbott

text: Abbott voitti Italian ympäriajon vuosina 2010 ja 2013.


title: Mwambutsa I

text: Mwambutsa I Mbariza oli afrikkalaisen Burundin valtion kuningas vuosina 1767–1796. Eräissä lähteissä hänen nimensä on Mwambutsa III. Hän seurasi hallitsijana isäänsä Mutaga III Senyamwizaa. Kuninkuuden peri hänen ainoa poikansa, kuningas Ntare IV.


title: Yōmei

text: Keisari Yōmei (518–587) oli perinteisen japanilaisen tiedon mukaisesti Japanin 31. keisari. Oletettavasti hänen valtakautensa alkoi 3. lokakuuta 585 ja päättyi hänen kuolemaansa 21. toukokuuta 587. Nihonshokissa hänet tunnetaan nimellä Tachibana no Toyohi no Mikoto ().


title: Yōmei

text: Yōmei syntyi vuonna 518. Hänen edeltäjänsä, keisari Bidatsu kuoli 14-vuotisen valtakauden jälkeen vuonna 585, jolloin vallan peri hänen nuorempi veljensä. Kuitenkin hieman myöhemmin, lokakuussa 585, Yōmei nousi valtaan. Hänen valtakautensa kesti vain alle kaksi vuotta; se päättyi, kun Yōmei kuoli 21. toukokuuta vuonna 587. Hänen ruumiinsa asetettiin arkkuun hänen kuoltuaan, ja arkku haudattiin noin kolme kuukautta hänen kuolemansa jälkeen.


title: Ntare I

text: Ntare I Kiwimira Savuyimba Semunganzashamba Rushatsi Cambarantama (- 1709?) oli Burundin kuningas vuosina 1680–1709, tosin ajoitus on epävarma. Hänen oletetaan olleen Burundin ensimmäinen kuningas eli "Mwemi" ja valtion perustaja. Hän kuului legendaariseen Ntwerojen sukuun.


title: Ntare I

text: Burundin perustamisesta kertoo kaksi legendaa. Molempien mukaan perustajan nimi oli Cambarantama. Nykyään legendaa tulkitaan niin, että perustaja olisi ollut ruandalainen. Ennen siirtomaa-aikaa, 1800-luvun loppua, legendaa tulkitiin niin, että Cambarantama olisi tullut Burundin alueelle etelästä, Buhan valtiosta. Ntare I:n seuraaja oli Mwezi III.


title: Mutaga III

text: Mutaga III Senyamwiza Mutamo (- 1767?) oli Burundin kuningas eli "mwami" vuosina 1739–1767.Kansanperinteessä hänen sanotaan olleen "kaunis kuin aurinko". Nimen Senyamwiza kuningas sai ruandalaisia vastaan käydyssä sodassa. Hän kuoli nykyisen Ruandan alueella Butaren kaupungissa. Hänen edeltäjänsä oli kuningas Mwezi III ja hallitsijana häntä seurasi Mwambutsa I.


title: Bidatsu

text: Bidatsu (538– 14. syyskuuta 585) oli perinteisen japanilaisen tiedon mukaisesti Japanin 30. keisari vuosina 572–585. Hänestä ei juurikaan ole varmaa tietoa. Jotkut historiantutkijat pitävät tietoja Bidatsun elämästä ainakin osittain legendaarisina.


title: Bidatsu

text: Keisari Kinmein valtakauden viidentenätoista vuonna (554 tai 555) Bidatsu nimettiin kruununprinssiksi. Kinmei kuoli 62-vuotiaana vuonna 571, jonka jälkeen Bidatsu nousi valtaan. Häntä ollaan saatettu kutsua valtakautensa aikana ”Yamaton suureksi kuninkaaksi”.


title: Bidatsu

text: Keisarina Bidatsu paransi Japanin suhteita Korean kuningaskunnista ainakin Baekjeen ja Sillaan.


title: Bidatsu

text: Bidatsu kuoli 14. syyskuuta 585 vain 47-vuotiaana. 3. lokakuuta hänen seuraajakseen nousi hänen velipuolensa, Yōmei, joka oli vallassa vuoteen 587.


title: Sarah Bro

text: Sarah Bro (syntynyt 4. maaliskuuta 1996) on tanskalainen uimari. Hän kilpaili naisten 4 × 100 metrin vapaauinnissa vuoden 2016 kesäolympialaisissa.


title: Tirlittan (elokuva)

text: Tirlittan on Maunu Kurkvaaran ohjaama lastenelokuva vuodelta 1958. Elokuva perustui kirjailija Oiva Paloheimon satukirjaan "Tirlittan. Orpotyttö ihmisten ihmemaassa" ja se kuvattiin kesällä 1958. Paloheimo ei pitänyt kirjansa elokuvasovituksesta, hänen mielestään siinä oli vain kauniita kuvia ja sisältö pelkkää velliä.


title: Tirlittan (elokuva)

text: Elokuvan yleisömenestys oli heikko. Elokuvaa jäi väliinputoajaksi, sitä ei mielletty lastenelokuvaksi eikä myöskään aikuisille tarkoitetuksi elokuvaksi. Elokuvan tekninen laatu oli myös heikko ja elokuvan repliikit jouduttiin äänittämään jälkikäteen. Kurkvaara leikkasi vuonna 1960 elokuvan aineistosta 16 minuutin lyhytelokuvan Lyypekin vuoden 1962 pohjoismaisia elokuvapäiviä varten.


title: Rodrigo Lara

text: Rodrigo Lara Bonilla (11. elokuuta 1946 – 30. huhtikuuta 1984) oli kolumbialainen asianajaja ja poliitikko, joka toimi oikeusministerinä presidentti Belisario Betancurin valtakaudella. Hänet murhattiin vuonna 1984, koska hän työssään ministerinä järjesti syytteitä Medellínin kartelliin kuuluneille kokaiinin salakuljettajille. Murhan tilasi kartellin johtohahmo Pablo Escobar.


title: Homma (kappale)

text: Homma on rockyhtye Maj Karman Kauniiden Kuvien single, joka julkaistiin yhtyeen vuoden 1998 toiselta studioalbumilta "Kaakao".


title: Kinmei

text: Kinmei (509–571) oli perinteisen japanilaisen tiedon mukaisesti Japanin 29. keisari vuosina 539–571, vajaan 32 vuoden ajan. Hän oli vuosina 507–531 hallinneen keisari Keitain kolmas poika.


title: Kinmei

text: Kinmei tunnettiin luultavasti valtakautensa aikana nimillä "Sumeramikoto" tai "Amenoshita Shiroshimesu Ōkimi" (治天下大王), joka tarkoittaa ”suurta kuningasta, joka hallitsee kaikkia maan päällä”. Vaihtoehtoisesti häntä saatettiin kutsua ”Yamaton suureksi kuninkaaksi”.


title: Kinmei

text: Hän oli kruununprinssinä ja nousi valtaan 30 vuoden iässä, kun edellinen keisari Senka kuoli 73-vuotiaana vuonna 539.


title: Afganistan kesäolympialaisissa 2016

text: Afganistan osallistui vuoden 2016 kesäolympialaisiin kolmen urheilijan kokoisella joukkueella. Joukkueen lipunkantajana avajaisissa toimi judoka Mohammad Tawfiq Bakhshi.


title: Izmir Smajlaj

text: Izmir Smajlaj (s. 29. maaliskuuta 1993) on albanialainen yleisurheilija, joka kilpailee pituushypyssä. Hän on sisäratojen Euroopan-mestari.


title: Izmir Smajlaj

text: Smajlaj edusti maataan vuoden 2013 maailmanmestaruuskilpailuissa ja 2014 EM-kilpailuissa, mutta ei päässyt finaaliin. Amsterdamin EM-kilpailuissa 2016 hän sijoittui yhdeksänneksi. Rio de Janeiron olympialaisissa 2016 hän karsiutui loppukilpailusta.


title: Izmir Smajlaj

text: Smajlaj voitti sisäratojen Euroopan-mestaruuden Belgradissa 2017 Albanian halliennätystuloksella 808 cm. Toiseksi sijoittunut Michel Tornéus hyppäsi saman tuloksen, mutta Smajlaj voitti, koska hänen toiseksi paras tuloksensa oli 802, Tornéusin puolestaan 798.


title: Izmir Smajlaj

text: Smajlaj hyppäsi oman henkilökohtaisen ulkoratojen ennätyksensä 803 cm vuonna 2016. Lisäksi hänen ennätyksensä kolmiloikassa on 16,30 m. Tulokset ovat myös Albanian ennätyksiä.


title: Ville-Pekka Sorsa

text: Ville-Pekka Sorsa (s. 1982) on yleisen valtio-opin dosentti Helsingin yliopistossa ja sosiaalipolitiikan dosentti Turun yliopistossa. Hän toimii sosiaali- ja terveystutkimuksen ja -johtamisen tutkimusjohtajana Helsingin yliopistossa. Hän on toiminut aiemmin mm. johtamisen ja organisaatioiden apulaisprofessorina Hankenilla, yleisen valtio-opin yliopistonlehtorina ja tutkijatohtorina Helsingin yliopistossa, yhteiskuntapolitiikan assistenttina Jyväskylän yliopistossa sekä vierailevana tutkijana Amsterdamin yliopistossa ja Lontoossa. Hän on väitellyt talousmaantieteen alalta Oxfordin yliopistosta. Hän on tutkinut mm. eläkejärjestelmien ja eläkerahastojen politiikkaa, julkisyksityisiä kumppanuuksia, arvonluontia liiketoiminnassa, yritysten yhteiskuntavastuun politiikkaa sekä talouden etiikkaa.


title: Ville-Pekka Sorsa

text: Helsingin yliopiston tutkimusportaali


title: Ville-Pekka Sorsa

text: Hankenin tutkimustietokanta


title: Ville-Pekka Sorsa

text: Tutkimusprofiili Google Scholarissa


title: Briken Calja

text: Briken Calja (s. 19. helmikuuta 1990) on albanialainen painonnostaja. Hän edusti Albaniaa vuoden 2012 kesäolympialaisissa, joissa sijoittui oman painoluokkansa yhdeksänneksi.


title: Briken Calja

text: Vuonna 2013 Calja tuomittiin kahdeksi vuodeksi kilpailukieltoon Androsteronin käytön vuoksi.


title: Mohamed Ameur

text: Mohamed Ameur (s. 11. marraskuuta 1984) on algerialainen kilpakävelijä. Hän edusti maataan vuoden 2008 kesäolympialaisissa, joissa sijoittui 48. sijalle ajalla 1.32.21.


title: Coutinho

text: Antônio Wilson Vieira Honório (s. 11. kesäkuuta 1943, Piracicaba) eli Coutinho on brasilialainen entinen jalkapalloilija ja maailmanmestari. Coutinhon pelipaikka oli hyökkääjä. Hän pelasi ammattilaisurastaan suurimman osan Santosissa, mutta edusti myös EC Vitóriaa, AD Portuguesaa, Bangua, Atlasta ja Saadia. Coutinho pelasi Brasilian maajoukkueessa 15 ottelua tehden niissä kuusi maalia. Hän oli mukana Chilen MM-kilpailuissa 1962, mutta ei pelannut otteluakaan.


title: Jair Marinho

text: Jair Marinho de Oliveira (s. 17. heinäkuuta 1936, Santo Antônio de Pádua) eli Jair Marinho on brasilialainen entinen jalkapalloilija ja maailmanmestari. Jair Marinho pelasi koko uransa kotimaassansa edustaen Fluminensea, AD Portuguesaa, Corinthiansia, Vasco da Gamaa ja Campo Grandea. Jair Marinho pelasi Brasilian maajoukkueessa 4 ottelua. Hän oli mukana Chilen MM-kilpailuissa 1962, mutta ei pelannut otteluakaan.


title: Jurandir

text: Jurandir de Freitas (12. marraskuuta 1940 Marília – 6. maaliskuuta 1996 São Paulo) eli Jurandir oli brasilialainen jalkapalloilija ja maailmanmestari. Hänen pelipaikkansa oli puolustaja. Jurandir pelasi koko uransa kotimaassaan. Hän aloitti vuonna 1959 Corinthiansissa, mutta siirtyi seuraavana vuonna EC São Bentoon. Vuonna 1962 Jurandir siirtyi São Pauloon, jossa pelasi vuoteen 1972 saakka. Vuonna 1972 hän pelasi Maríliassa. Hän lopetti uransa kaudella 1973–1974 Operário Campo Grandessa. Jurandir pelasi Brasilian maajoukkueessa 14 ottelua. Hän oli mukana Chilen MM-kilpailuissa 1962, mutta ei pelannut otteluakaan.


title: Altair (jalkapalloilija)

text: Altair Gomes de Figueiredo (s. 22. tammikuuta 1938, Niterói) on brasilialainen entinen jalkapalloilija, jalkapallovalmentaja ja maailmanmestari. Pelipaikaltaan hän oli puolustaja. Altair pelasi lähes koko ammattilaisuransa Fluminensessa, jossa hän aloitti vuonna 1955. Hän pelasi vuoteen 1970 saakka riodejaneirolaisseurassa. Altair pelasi yhteensä 551 ottelua, joissa teki 3 maalia. Altair pelasi vuonna 1971 Sport Recifessä. Altair pelasi Brasilian maajoukkueessa 18 ottelua. Hän oli mukana sekä Chilen MM-kilpailuissa 1962 että Englannin MM-kilpailuissa 1966. Hän ei pelannut otteluakaan Chilessä, mutta Englannissa hän pelasi kaksi ottelua. Ammattilaisuransa jälkeen hän toimi Fluminensessa valmentajana.


title: Zequinha

text: José Ferreira Franco (18. marraskuuta 1934 Recife – 25. heinäkuuta 2009 Olinda) eli Zequinha oli brasilialainen jalkapalloilija ja maailmanmestari. Zequinha pelasi koko uransa kotimaassansa. Hän aloitti ammattilaisuransa Auto Esporte-PB:ssä vuonna 1954. Hän siirtyi vuonna 1955 Santa Cruz-PE:hen, kunnes siirtyi vuonna 1958 Palmeirasiin, jossa pelasi vuoteen 1968 saakka käyden pelaamassa vuonna 1965 Fluminensessa. Vuonna 1969 hän siirtyi CA Paranaenseen. Vuonna 1970 Zequinha lopetti uransa Náuticossa. Zequinha pelasi Brasilian maajoukkueessa 21 ottelua tehden niissä 2 maalia. Hän oli mukana Chilen MM-kilpailuissa 1962, mutta ei pelannut otteluakaan.


title: Mengálvio

text: Mengálvio Pedro Figueiró (17. joulukuuta 1939, Laguna), eli Mengálvio, on brasilialainen entinen jalkapalloilija ja maailmanmestari. Mengálvio pelasi suurimman osan urastaan kotimaansa joukkueissa. Ammattilaisuransa hän aloitti 1958 Aimoré-RS:ssä, josta siirtyi 1960 Santokseen, jossa pelasi vuoteen 1967 saakka. Mengálvio pelasi vuonna 1968 Grêmiossa, mutta palasi vuotta myöhemmin takaisin Santokseen. Hän lopetti uransa vuonna 1969 kolumbialaisessa Millonarioksessa. Brasilian maajoukkueessa Mengálvio pelasi 14 ottelua tehden niissä yhden maalin. Hän oli mukana Chilen MM-kilpailuissa 1962, mutta ei pelannut otteluakaan.


title: Jair da Costa

text: Jair da Costa (s. 9. heinäkuuta 1940, Santo André) on brasilialainen entinen jalkapalloilija ja maailmanmestari. da Costa aloitti ammattilaisuransa Portuguesassa vuonna 1960. Vuonna 1962 hän siirtyi milanolaiseen Inter Milaniin, jossa hän pelasi aina vuoteen 1972 saakka. Hän kävi kaudella 1967–1968 pelaamassa AS Romassa. Vuonna 1972 da Costa siirtyi takaisin kotimaahansa ja pelasi Santoksessa vuoteen 1974 saakka. Hän kävi pelaamassa kanadalaisessa Windsor Starissa vuonna 1975. da Costa pelasi Brasilian maajoukkueessa yhden ottelun. Tämä tapahtui vuonna 1962. Hän oli mukana Chilen MM-kilpailuissa 1962, mutta ei pelannut otteluakaan.


title: Daniele Garozzo

text: Daniele Garozzo (s. 4. elokuuta 1992) on italialainen florettimiekkailija ja olympiavoittaja. Garozzo saavutti olympiakultaa Rio de Janeiron olympialaisissa 2016 floretin yksilökilpailussa.


title: World Muaythai Council

text: World Muaythai Council, lyhyesti WMC on thaimaalainen thainyrkkeilyjärjestö, jonka perustettiin 1995. Tuolloin 39 maata osallistui järjestön perustamiseen.


title: Nakajima Racing

text: Nakajima Racing on japanilainen kilpatalli jonka perusti Satoru Nakajima vuonna 1989. Talli kilpailee vain japanissa Formula Nippon ja Super GT -sarjoissa.


title: Motorsport.com

text: Motorsport.com on vuonna 1994 perustettu moottoriurheilusivusto. Sivuston päämaja sijaitsee Floridassa Miamissa ja se kansainvälisen median suurimpia moottoriurheiluaiheisia sivustoja maailmassa. Se lähettää uutisia 11 eri kielellä 24 tuntia vuorokaudessa ja seitsemän päivää viikossa.


title: Grid Autosport

text: GRID: Autosport on Codemastersin kehittämä ja julkaisema ajopeli. Peli julkaistiin Microsoft Windows, PlayStation 3 ja Xbox 360 -alustoille Pohjois-Amerikassa 24. kesäkuuta 2014 ja Euroopassa 27. kesäkuuta 2014. OS Xlle ja Linuxille se julkaistiin 10. joulukuuta 2015. Ioslle se julkaistiin loppuvuodesta 2017 ja Androidille se on tulossa.


title: Wu

text: Wu voi tarkoittaa seuraavia:


title: Hagi (1920)

text: Hagi () oli keisarillisen Japanin laivaston Momi-luokan hävittäjä, joka oli palveluksessa toisessa maailmansodassa.


title: Hagi (1920)

text: Alus tilattiin Uraga Dock Companyltä. Sen köli laskettiin 28. helmikuuta 1920 ja alus laskettiin vesille vielä samana vuonna 29. lokakuuta. Alus otettiin palvelukseen 20. huhtikuuta 1921 Kuren laivastoalueelle päällikkönään Nakajima Naokuma.


title: Hagi (1920)

text: Alus oli vuonna 1940 muutettavana Kuren laivastontelakalla, jolloin yksi sen kolmesta Kampon-kattilasta poistettiin. Poiston seurauksena aluksen huippunopeus laski 18 solmuun. Lisäksi aluksen torpedoputket, takakannen tykkitorni ja miinanraivauskalusto poistettiin. Niiden tilalle asennettiin 25 millimetrin ilmatorjuntatykkejä, syvyyspommikiskoja ja -heittimiä. Yläkannen painon lisäyksen vuoksi jouduttiin painolastia lisäämään, mikä kasvatti uppouman 935 tonniin. Muutostyöt saatiin telakalla päätökseen 21. lokakuuta ja alus luokiteltiin 1. huhtikuuta 1941 partioveneeksi, jolloin se nimettiin "partiovene No.33":ksi. Alus lähti 29. marraskuuta Trukilta Kwajaleiniin.


title: Hagi (1920)

text: Aluksella vastaanotettiin 2. joulukuuta kello 12.08 tieto hyökkäyksestä Pearl Harboriin, mikä kertoi sotatoimien alkamisesta Yhdysvaltoja vastaan 8. joulukuuta. Seuraavana päivänä alus saapui Kwajaleinille Roi-Namuriin. Partioveneet "No.32" ja "No.33" lähtivät Roi-Namurilta osallistuakseen hyökkäykseen Wakelle kontra-amiraali Kajioka Sadamichin osastossa, jonka muut alukset olivat kevyt risteilijä "Yūbarin" johtama 6. hävittäjälaivue, 18. risteilijäviirikkö, sukellusveneiden emälaiva "Jingei" sekä apuristeilijät "Kongōmaru" ja "Kinriymaru".


title: Hagi (1920)

text: Osasto aloitti 11. joulukuuta maihinnousuvalmisteluihin liittyvän tulivalmistelun tuhotakseen Waken puolustuksen. Taistelussa upposi kaksi ja vaurioitui kaksi hävittäjää. Lisäksi kaksi risteilijää kärsi lieviä vaurioita. Tappioden seurauksena osasto vetäytyi takaisin Roille, jonne saavuttiin 13. joulukuuta.


title: Hagi (1920)

text: "No.33" lähti 21. joulukuuta maihinnousuosaston mukaan uudelleen merelle. Seuraavana päivänä aloitettiin maihinnousu uudelleen. Alus kuljetti luutnantti Itayan johtamaa Maizurun 2. erityismaihinnousujoukkojen 3. komppaniaa. Taatakseen joukkojen maihinnousun alus ajoi matalikolle atollin etelärannalla lähellä lentotukikohdan eteläreunaa. Yhdysvaltain merijalkaväen kolmen tuuman tykin kranaatti, joka osui komentosillalle haavoitti aluksen päällikköä, navigaatioupseeria ja viittä merimiestä. Lisäksi kaksi merimiestä sai surmansa. Neljätoista kolmen tuuman kranaattia osui kansirakenteisiin sytyttäen partioaluksen tuleen. Aluksen miehistö liittyi maihinnousseisiin sotilaisiin.


title: Hagi (1920)

text: Japanilaiset eivät yrittäneet pelastaa alusta saaren valtauksen jälkeen, vaan se oli edelleen rannalla amerikkalaisten vallatessa saaren takaisin 4. syyskuuta 1945.


title: Hagi (1920)

text: Aluksen päällikköinä olivat:


title: Warabi (1921)

text: Warabi () oli keisarillisen Japanin laivaston Momi-luokan hävittäjä, joka oli palveluksessa maailmansotien välillä.


title: Warabi (1921)

text: Alus tilattiin Fujinagatan telakalta. Sen köli laskettiin 12. lokakuuta 1920 ja alus laskettiin vesille vielä samana vuonna 28. syyskuuta. Alus otettiin palvelukseen 19. joulukuuta.


title: Néstor Vidrio

text: Néstor Vicente Vidrio Serrano (s. 22. maaliskuuta 1989 Guadalajara, Meksiko) on meksikolainen jalkapalloilija. Pelipaikaltaan hän on keskuspuolustaja. Vidrio edustaa Meksikon toiseksi korkeimmalla sarjatasolla pelaavaa Juárezia, jossa hän on lainassa Meksikon Primera Divisiónissa pelaavasta Guadalajarasta.


title: Néstor Vidrio

text: Vidrio pelasi ensimmäisen Meksikon Primera Divisiónin ottelunsa 27. heinäkuuta 2008, kun hänen edustamansa Atlas voitti Chiapasin kotonaan 5–0. Vidrio pelasi Atlasissa yhteensä 65 pääsarjaottelua vuosina 2008–2011. Vuosina 2011–2013 hän pelasi 30 pääsarjaottelua Pachucassa. Vuonna 2013 Vidrio siirtyi Guadalajaraan.


title: Néstor Vidrio

text: Vidrio oli mukana Meksikon joukkueessa, joka voitti olympiakultaa Lontoossa 2012. Hän pelasi turnauksessa neljä ottelua. Loppuottelussa Brasiliaa vastaan Vidrio tuli vaihdosta kentälle.


title: Juhani Karila

text: Juhani Karila (s. 1985 Kemijärvi) on kirjailija. Hän on syntynyt Kemijärvellä ja on kotoisin Pelkosenniemeltä. Karila opiskeli tiedotusopin maisteriksi Tampereen yliopistossa. Hän on työskennellyt toimittajana, muun muassa Helsingin Sanomien kulttuuritoimituksessa. Vuonna 2010 hän voitti J. H. Erkon kirjoituskilpailun. Karilan esikoisteos, novellikokoelma "Gorilla" (Otava 2013), oli ehdolla Helsingin Sanomien kirjallisuuspalkinnon saajaksi.


title: Rugby kesäolympialaisissa 2016 – miesten turnaus

text: Miesten rugbyturnaus vuoden 2016 kesäolympialaisissa alkoi 9. elokuuta ja päättyi 11. elokuuta. Ottelut pelattiin Deodoro Stadiumilla. Turnaukseen osallistui 12 maata, jotka oli jaettu kolmeen alkulohkoon. Turnauksen voitti Fidži, joka voitti loppuottelussa Iso-Britannian. Pronssille sijoittui Etelä-Afrikka.


title: Rugby kesäolympialaisissa 2016 – naisten turnaus

text: Naisten rugbyturnaus vuoden 2016 kesäolympialaisissa alkoi 6. elokuuta ja päättyi 8. elokuuta. Ottelut pelataan Deodoro Stadiumilla. Turnaukseen osallistuu 12 maata, jotka on jaettu kolmeen alkulohkoon. Turnaus oli ensimmäinen naisten rugbyturnaus olympiatasolla. Mestaruuden voitti Australia, joka voitti loppuottelussa Uuden-Seelannin. Pronssia voitti Kanada.


text: Etelä-Afrikka voitti Rugby Africa -turnauksen, mutta maan rugbyliitto ilmoitti myöhemmin, ettei naisten joukkue osallistu olympialaisiin. Täten turnauksen toiseksi tullut joukkue, Kenia, valikoitui olympiaturnaukseen.


text: Kaksi parasta lohkokolmosta pääsee pudotuspeleihin


title: Miekkailu kesäolympialaisissa 2016 – miesten floretti

text: Miesten floretin henkilökohtainen kilpailu käytiin 7. elokuuta Carioca Arena 3:ssa. Kilpailun voitti italialainen Daniele Garozzo, joka voitti loppuottelussa yhdysvaltalaisen Alexander Massialaksen. Pronssia voitti venäläinen Timur Safin. Miekkailijoita oli yhteensä 35.


title: Brittiläiset Neitsytsaaret kesäolympialaisissa 2016

text: Brittiläiset Neitsytsaaret osallistui kesäolympialaisiin 2016. Sitä edusti neljä urheilijaa kahdessa lajissa. Joukkueen lipunkantajana avajaisissa toimi pikajuoksija Ashley Kelly.


title: Jyväskylän suurajot 1992

text: Jyväskylän suurajot 1992 järjestettiin 27.-30.8.1992. Se oli kauden 1992 yhdeksäs maailmanmestaruusosakilpailu ja 42. Jyväskylän suurajot kautta aikain.


title: Jyväskylän suurajot 1992

text: Kilpailuun ilmoittautui 132 autokuntaa. Mukana olivat tehdastalleista Lancia (Juha Kankkunen, Didier Auriol ja Philippe Bugalski), Ford (Massimo Biasion ja Francois Delecour), Toyota (Markku Alén), Subaru (Ari Vatanen ja Colin McRae) ja Nissan (Tommi Mäkinen ja Stig Blomqvist). Tehdastalleista Mitsubishi puuttui osallistujista. Toyotan Carlos Sainz oli perunut osallistumisensa viime hetkellä, kun taas yksityiskuljettaja Marcus Grönholm oli saanut tehtaan Toyotan ajettavakseen.


title: Jyväskylän suurajot 1992

text: Reitin pituus oli 1,562,10 km, josta erikoiskokeita 524,82 km. Reitti noudatteli edellisen vuoden mallia, mutta erikoiskokeiden määrää oli vähennetty 42:sta 37:ään. Ouninpohjan erikoiskoe oli mukana jälleen muutaman vuoden tauon jälkeen.


title: Jyväskylän suurajot 1992

text: Didier Auriol nousi kilpailun johtoon neljännellä erikoiskokeella ja piti johtonsa loppuun asti. Auriol oli toinen ei-skandinaavinen kuljettaja, joka onnistui voittamaan Jyväskylän Suurajot. Lancian kaksoisvoiton varmisti Juha Kankkunen, joka on myöhemmin kirjassaan todennut, ettei kaudella 1992 edes yrittänyt ajaa maailmanmestaruudesta, vaan talli tuki Auriolin mestaruusyritystä.


title: Jyväskylän suurajot 1992

text: Yksi kilpailun mieleenpainuvimpia osanottajia oli Subarun Colin McRae, joka kaatoi autonsa rajusti kahdesti , mutta pääsi silti maaliin ollen kahdeksas . Marcus Grönholm teki ensimmäisellä erikoiskokeella jaetun pohja-ajan, mutta joutui keskeyttämään muutamaa erikoiskoetta myöhemmin ulosajoon . Edellisenä vuonna pisteille sijoittuneet Nissanin tehdasautot keskeyttivät tällä kertaa teknisiin vikoihin jo toisena kilpailupäivänä . Kilpailun ensikertalainen, Fordin Francois Delecour puolestaan keskeytti ulosajoon kymmennennellä erikoiskokeella.


title: Jyväskylän suurajot 1992

text: Paras yksityiskuljettaja oli kuudenneksi sijoittunut Lasse Lampi . N-ryhmän voitti Jarmo Kytölehto.


title: Markus setä kertoo...

text:
Markus setä kertoo... on Vilho Syrjälän ja Eino Itäsen ohjaama lastenelokuva vuodelta 1938. Elokuvan tuottaneen Karhu-Filmi Oy:n toimitusjohtaja oli elokuva-alalla vuodesta 1922 toiminut Kurt Nylund (1901–1980). Vuonna 1935 perustettu yhtiö tuotti pääasiassa lyhytelokuvia ja se toimi vuoteen 1957 saakka. Aloite elokuvan tekemiseen tuli saksalaiselta Suvenniemen Eläintieteellisen aseman johtajalta Fritz Remmleriltä. Elokuvan kuvauspaikkoina olivat Kajaanin lähellä sijainnut Suvenniemen tutkimusasema, Olavinlinna sekä ravintola Kalastajatorppa Helsingissä. Elokuvaa levitettiin myös ruotsin- ja englanninkielisellä kertojaäänellä varustettuina versioina. Elokuvan yleisömenestys jäi heikoksi. Elokuva on säilynyt vain osittain, sen alkuosa puuttuu.
Elokuvassa Markus-setä kertoo ystäväperheensä lapsille viisi eläinaiheista satua "Tyttö ja linnunpoikanen", "Karhu ja hiiret", "Jänis ja siili", "Prinsessa ja halonhakkaaja" sekä "Onnenkissa". Elokuvan lopussa Georg Malmstén esittää "Nukku Matti"-laulun.


title: Amerikan Samoa kesäolympialaisissa 2016

text: Amerikan Samoa osallistui kesäolympialaisiin 2016. Sitä edusti neljä urheilijaa kolmessa lajissa. Joukkueen lipunkantajana avajaisissa toimi painonnostaja Tanumafili Jungblut ja päättäjäisissä judoka Benjamin Waterhouse.


title: Andorra kesäolympialaisissa 2016

text: Andorra osallistui kesäolympialaisiin 2016. Sitä edusti viisi urheilijaa neljässä lajissa. Joukkueen lipunkantajana avajaisissa toimi judoka Laura Sallés ja päättäjäisissä puolestaan yleisurheilija Pol Moya.


title: Siirtokirjaimet

text: Siirtokirjaimet ovat itsekiinnittyviä kirjainmerkkejä, jotka siirretään omalta aakkostetulta arkiltaan yksitellen haluttuun paikkaan hieromalla niitä kiinnityspintaa vasten. Siirtokirjaimet keksittiin 1960-luvun alussa, ja ne olivat suosittu tapa otsikoiden, kylttien ja muiden lyhyiden tekstien latomiseen aina 1990-luvulla yleistyneeseen digitaaliseen tekstinvalmistukseen asti. Nykyisin siirtokirjaimia käytetään enää lähinnä askartelussa, kuten pienoismallien koristelussa ja skräppäyksessä.


title: Siirtokirjaimet

text: Huolellisesti välistettyinä siirtokirjaimilla saadaan aikaan täysin ammattimaisen näköistä ladottua tekstiä jopa kolmiulotteisten esineiden pintaan. Siirtokirjainten käyttö on kuitenkin hyvin hidasta jopa verrattuna perinteiseen käsinladontaan, puhumattakaan tietokonepohjaisista menetelmistä. Kirjaimet ovat myös hyvin ohuita ja hauraita, joten ne vaativat kylteissä ja muissa kulutukselle alttiissa kohteissa päällystyksen esimerkiksi kirkkaan lakan tai kontaktimuovin avulla. Mekaanisesti kestävämpiä ovat tarrakirjaimet, jotka eivät välttämättä vaadi pinnoitusta edes ulkokäytössä.


title: Siirtokirjaimet

text: Siirtokirjainarkit on valmistettu läpikuultavasta jäykähköstä muovista, ja hyvin ohuesta mustasta muovikalvosta leikatut kirjainkuviot on kiinnitetty arkin alapintaan. Kun arkin yläpintaa varovasti hierotaan kirjaimen kohdalta, kirjain näyttää muuttuvan harmaaksi merkkinä siitä, että se on irronnut arkista ja kiinnittynyt sen alla olevaan materiaaliin. Kirjainten keskinäisen välistyksen ja oikealle korkeudelle sijoittamisen avuksi siirtokirjainarkeissa voi olla pieniä apuviivoja ja -merkkejä. Painoaineistoa laadittaessa teksti muodostetaan usein haalean siniruutuiselle ”millimetripaperille” ja kopioidaan sitten haluttuun kokoon reprokameran ortokromaattiselle materiaalille, joka jättää ruudutuksen pois näkyvistä. Kirjainten hieromiseen arkin alapinnasta haluttuun pintaan on kehitetty erilaisia työkaluja, mutta siihen soveltuvat myös tylsä lyijykynä, kuulakärkikynä, virkkuukoukku tai muu puikko.


title: Siirtokirjaimet

text: Kutakin kirjainmerkkiä on siirtokirjainarkilla niin monta kuin sitä keskimäärin tarvitaan englannin kielessä tai muiden suurten markkina-alueiden kielissä. Niinpä esimerkiksi suomen kieltä kirjoitettaessa siirtokirjainarkin vähät K-kirjaimet tahtovat loppua kesken.


title: Siirtokirjaimet

text: Hankaamalla siirrettävien kirjaimien lisäksi saatavilla on ollut asetaatista valmistettuja kirjainarkkeja, joista merkit leikataan irti saksilla ja kiinnitetään puristamalla haluttuun pintaan. Niiden etuna on mahdollisuus irrottaa kirjain ja kiinnittää uudelleen, jos kohdistus ei ensi kerralla onnistu. Hangattava siirtokirjain rikkoutuu, jos sitä yrittää poistaa paikoiltaan.


title: Siirtokirjaimet

text: Siirtokirjaimet toi markkinoille brittiläinen Letraset-yhtiö vuonna 1961. Keksintö liittyi aiemmin kehitettyyn kirjapainoaineistojen laatimiseen niin sanottuna "saksitaittona": siirtokirjaimet tarjosivat kätevän tavan tuottaa lyhyitä otsikkotekstejä muun muassa lehtimainoksiin. Kirjainmerkkien lisäksi tuotiin markkinoille erikoismerkkiarkkeja muun muassa teknisen piirustuksen tarpeisiin sekä rasteriarkkeja, joilla sanomalehtien pilapiirtäjät ja sarjakuvantekijät voivat helposti luoda piirroksiinsa painokelpoisia, pienistä pisteistä muodostuvia harmaasävyjä. Pitkien leipätekstipalstojen ilmentämiseen esimerkiksi mainosluonnoksissa oli olemassa eri kirjaintyypeillä ja -ko’oilla ladottua "lorem ipsum" -markkeeraustekstiä sisältäviä siirtoarkkeja. Siirtokirjainten tavoin hierottavia kuvia tuotiin markkinoille myös lasten askartelukäyttöön.


title: Siirtokirjaimet

text: Siirtokirjaimista tuli Letraset-yhtiön päätuote, joka saavutti suosiota graafisten suunnittelijoiden, mainostoimistojen ja arkkitehtien käytössä 1960-luvulta 1980-luvulle saakka. Myös tavallisille harrastajille siirtokirjaimet tarjosivat tavan luoda painetun ja ammattimaisen näköistä tekstiä. Kerholehdet ja muut harrastelijoiden pienpainatteet valmistettiin 1990-luvulle asti usein niin, että otsikot ladottiin siirtokirjaimista ja juttujen leipätekstit ladottiin teräväreunaisia mustia merkkejä tuottavalla sähkökirjoituskoneella. Tekstit ja kuvat yhdistettiin sivupohjille saksitaiton avulla, ja näin saadut sivuoriginaalit monistettiin valokopioimalla tai valotettiin painopelleiksi offsetpainokonetta varten.


title: Siirtokirjaimet

text: Siirtokirjaimia valmisti 1980-luvun alussa Suomessa Nurmijärven Klaukkalassa toiminut silkkipaino Finnletter Oy.


title: Siirtokirjaimet

text: 1990-luvulla henkilökohtaisten tietokoneiden aloittama digitaalinen tekstinvalmistus ja edulliset tulostimet alkoivat nopeasti syrjäyttää siirtokirjaimia ja muita siihenastisia analogisia tekstinvalmistusmenetelmiä, kuten valoladontaa. Letraset-yhtiö ja sen kilpailija, ranskalainen Mecanorma, olivat kehittäneet siirtokirjaimia varten satoja uusia kirjaintyyppejä, joiden oikeuksia ne alkoivat nyt myydä digitaalisten PostScript- ja TrueType-fonttien valmistajille.


title: Sotkamon rautatieasema

text: Sotkamon rautatieasema (lyh. Skl) on lakkautettu rautatieliikennepaikka Kainuun Sotkamossa. Sotkamoon vievä rata erkani Joensuu-Kontiomäki rataosuudesta Vuokatissa. Rata avattiin liikenteelle 1926. Henkilöliikenne jäi radalla vähäiseksi: Vuokatista Sotkamoon avattiin maan ensimmäinen VR:n linja-autolinja 1931, ja henkilöliikenne loppui kokonaan 1939. Radalla oli vähäistä tavaraliikennettä, minkä loputtua rata suljettiin liikenteeltä 1986. Vuokatin–Sotkamon radalla sijaitsi myös Tenetin seisake, joka lakkautettiin 1938. Sotkamossa oli pieni laiturirakennus, joka purettiin 1994.


title: Hiyō-luokka

text: Hiyō-luokka () oli keisarillisen Japanin laivaston kahden aluksen muodostama lentotukialusluokka, jonka alukset valmistuivat toisen maailmansodan aikana. Kummankin aluksen rakennustyöt aloitettiin loistoristeilijöinä, jotka keisarillisen Japanin laivasto lunasti muutostöitä varten 1941.


title: Yhdysvaltain Neitsytsaaret kesäolympialaisissa 2016

text: Yhdysvaltain Neitsytsaaret osallistui kesäolympialaisiin 2016. Sitä edusti seitsemän urheilijaa neljässä lajissa. Joukkueen lipunkantajana avajaisissa toimi purjehtija Cy Thompson.


title: Haapakylän rautatieasema

text: Haapakylä () on lakkautettu rautatieliikennepaikka Nurmes–Oulu-rataosuudella. Haapakylän asema avattiin Valtimo-nimellä liikenteelle 1. marraskuuta 1929. Paikalle oli rakennettu samana vuonna puinen asemarakennus, joka on siirretty lähistölle 1986. Asema muutettiin miehittämättömäksi 1969, jolloin pohjoisempana sijannut Hiekkalahden asema sai Valtimo-nimen vanhan aseman muuttuessa Haapakyläksi. Henkilöliikenne lopetettiin 1975 ja tavaraliikenne 1984. Sen jälkeen aseman sivuraiteella on säilytetty vanhoja tavaravaunuja aina 2000-luvulle. Liikennepaikka lakkautettiin 2007.


title: Haapakylän rautatieasema

text: Lyijykynäpiirros Haapakylän asemasta


title: Porokylän rautatieasema

text: Porokylän rautatieasema (lyh. Por) on Suomen rataverkon rautatieliikennepaikka Pohjois-Karjalan Nurmeksessa rataosuudella Joensuu–Kontiomäki. Se sijaitsee Nurmeksen Porokylässä, entisen Nurmeksen maalaiskunnan keskuksessa ja paikkakunnan vanhassa kirkonkylässä.


title: Porokylän rautatieasema

text: Porokylään rakennettiin 1929 Thure Hellströmin suunnittelema laiturirakennus, jota on laajennettu myöhemmin. Rautatielle on ollut suuri merkitys Porokylälle, sillä se paransi huomattavasti kulkuyhteyksiä sekä teollisuuden toimintaedellytyksiä. Se kuitenkin kavensi huomattavasti Porokylän keskusta-aluetta, jolloin radan eteläpuoliset alueet jäivät vaille kaupallista rakentamista. Rakentaminen keskittyikin pienelle alueelle, mikä on vaikeuttanut alueen maankäyttöä.


title: Porokylän rautatieasema

text: Porokylän ratapiha koostuu nykyään pääraiteesta sekä neljästä sivuraiteesta. Aiemmin liikennepaikalla oli myös runsaasti soraraiteita, jotka on sittemmin purettu. Henkilöjunat pysähtyivät asemalla vuosina 1929-1990. Porokylän asemarakennus on yhä olemassa mutta laiturirakenteet on purettu henkilöliikenteen loppumisen jälkeen.


title: Porokylän rautatieasema

text: Asemalle on yhä tavaraliikennettä, lähinnä raakapuun kuormausta. Raakapuun kuormaus on tarkoitus siirtää Porokylästä Nurmeksen Känkkäälään rakennettavalle bioteollisuusalueelle. Bioteollisuusalueen rakentaminen on tarkoitus aloittaa marraskuussa 2016, ja sen on tarkoitus valmistua 2018.


title: Jingei-luokka

text: Jingei-luokka () oli keisarillisen Japanin laivaston kahden 1920-luvulla valmistetun aluksen muodostama sukellusveneiden emälaivaluokka. Luokan alukset palvelivat toisessa maailmansodassa.


title: Aruba kesäolympialaisissa 2016

text: Aruba osallistui kesäolympialaisiin 2016. Sitä edusti seitsemän urheilijaa neljässä lajissa. Joukkueen lipunkantajana avajaisissa sekä päättäjäisissä toimi purjehtija Nicole van der Velden.


title: Bermuda kesäolympialaisissa 2016

text: Bermuda osallistui kesäolympialaisiin 2016. Sitä edusti kahdeksan urheilijaa viidessä lajissa. Joukkueen lipunkantajana avajaisissa toimi pituushyppääjä Tyrone Smith.


title: Polymorfia

text: Polymorfia eli polymorfismi tai polymorfisuus tarkoittaa kiteisen yhdisteen kykyä esiintyä kahtena tai useampana eri kidemuotona. Eri polymorfit poikkeavat toisistaan fysikaalisten ominaisuuksien kuten sulamispisteen, tiheyden ja liukoisuuden perusteella. Eri kidemuotoja kutsutaan polymorfeiksi ja polymorfin stabiiliuteen vaikuttavat muun muassa lämpötila ja paine. Lukuisat mineraalit ovat polymorfisia esimerkiksi kalsiitti, aragoniitti ja vateriitti ovat toistensa polymorfeja.


title: Polymorfia

text: Polymorfit jaetaan enantiotrooppisiin ja monotrooppisiin sen perusteella miten lämpötila vaikuttaa polymorfin stabiiliuteen. Monotrooppisilla polymorfisilla kiteisillä ainella on yksi kidemuoto, joka on stabiili koko sillä lämpötila-alueella, joka on yhdisteen sulamispisteen alapuolella, eikä selkeää siirtymälämpötilaa eri kidemuotojen välillä ole. Muut polymorfit ovat niin sanottuja metastabiileja polymorfeja, jotka muuntuvat helposti stabiilimmaksi kidemuodoksi. Esimerkiksi grafiitti on monotrooppinen.


title: Polymorfia

text: Enantiotrooppiset polymorfit ovat polymorfeja, joiden kiderakenteen stabiilius riippuu lämpötilasta, ja joilla on selkeä siirtymälämpötila. Esimerkiksi ammoniumnitraatilla on viisi eri polymorfia. Alle -18 °C:n lämpötilassa yhdiste esiintyy alkeiskopiltaan tetragonaalisessa muodossa, polymorfi on ortorombinen -18–32 °C:n välillä ja muuttuu toiseksi ortorombiseksi muodoksi, joka on stabiili 84 °C:n lämpötilaan asti. Tämän jälkeen vallitseva ammoniumnitraatin polymorfi on trigonaalinen ja muuttuu säännölliseksi kuumennettaessa 125 °C:n lämpötilaan.


title: Polymorfia

text: Monilla orgaanisilla yhdisteillä esiintyy polymorfiaa. Tällaisia ovat esimerkiksi rasvahapot ja triglyseridit. Eri polymorfit ovat tärkeitä esimerkiksi suklaan valmistuksessa, jossa tavoiteltu kidemuoto on β-muoto, joka antaa suklaalle parhaimman suutuntuman. Muut muodot antavat suklaalle rakeisen rakenteen. Tärkeää polymorfia on myös lääkeaineilla. Eri kidemuodoilla voi olla erilainen liukoisuus ja biosaatavuus, mikä vaikuttaa lääkkeen tehokkuuteen. Tämän vuoksi kiteytysolosuhteiden kontrollointi on tärkeä osa monien lääkeaineiden valmistusprosessia.


title: Rodrigo Caio

text: Rodrigo Caio Coquette Russo eli Rodrigo Caio (s. 17. elokuuta 1993 Dracena, Brasilia) on brasilialainen jalkapalloilija. Pelipaikaltaan hän on keskuspuolustaja. Rodrigo Caio edustaa Brasilian pääsarjassa pelaavaa São Pauloa.


title: Rodrigo Caio

text: Rodrigo Caio on pelannut São Paulon edustusjoukkueessa vuodesta 2011 lähtien. Hän pelasi ensimmäisen Série A:n ottelunsa 26. kesäkuuta 2011, kun São Paulo hävisi vieraissa Corinthiansille 0–5. Rodrigo Caio voitti São Paulossa Copa Sudamericanan vuonna 2012.


title: Rodrigo Caio

text: Brasilian A-maajoukkueessa Rodrigo Caio pelasi ensimmäisen ottelunsa 30. toukokuuta 2016, kun Brasilia voitti ystävyysottelussa Panaman 2–0. Rodrigo Caio oli mukana Copa América Centenariossa vuonna 2016, muttei päässyt kentälle. Hän kuului Brasilian joukkueeseen myös Brasilian olympialaisissa 2016.


title: Albania kesäolympialaisissa 2016

text: Albania osallistui kesäolympialaisiin 2016. Sitä edusti kuusi urheilijaa kolmessa lajissa. Joukkueen lipunkantajana avajaisissa toimi kestävyysjuoksija Luiza Gega.


title: Asatsuyu (1906)

text: Asatsuyu () oli keisarillisen Japanin laivaston 1906 valmistunut Kamikaze-luokan torpedovenehävittäjä.


title: Asatsuyu (1906)

text: Alus tilattiin Osakasta Osaka Iron Worksiltä osana vuoden 1904 hankintoja. Sen köli laskettiin 28. huhtikuuta 1905 ja alus laskettiin vesille 2. huhtikuuta 1906. Alus valmistui vielä saman vuoden lopulla 16. marraskuuta.


title: Asatsuyu (1906)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus upposi 9. marraskuuta 1913 ajettuaan karille.


title: Antigua ja Barbuda kesäolympialaisissa 2016

text: Antigua ja Barbuda osallistui kesäolympialaisiin 2016. Sitä edusti yhdeksän urheilijaa kahdessa lajissa. Joukkueen lipunkantajana avajaisissa toimi pikajuoksija Daniel Bailey ja päättäjäisissä puolestaan uimari Noah Mascoll-Gomes.


title: Zuihō-luokka

text: Zuihō-luokka () oli Keisarillisen Japanin laivaston kahden aluksen muodostama lentotukialusluokka, jonka alukset valmistettiin alun perin sukellusveneiden emälaivoiksi.


title: Zuihō-luokka

text: Keisarillisen Japanin laivasto päätti 1930-luvun puolivälissä valmistaa kaksi sukellusveneiden emälaivaa, joista ensimmäinen "Tsurugisaki" otettiin palvelukseen 1939. Toisen aluksen "Takasakin" rakennustyöt keskeytettiin pian vesillelaskun jälkeen ja se valmistui lentotukialus "Zuihōna" joulukuussa 1940. Vuoden 1941 alussa poistettiin "Tsurugizaki" palveluksesta ja se muutettiin lentotukialus "Shōhōksi", joka otettiin palvelukseen alkuvuodesta 1942.


title: Etelä-Korea kesäolympialaisissa 2016

text: Etelä-Korea osallistui vuoden 2016 kesäolympialaisiin 204 urheilijan voimin 24 lajissa. Kisojen avajaisissa joukkueen lipunkantajana toimi miekkailija Gu Bon-gil.


title: Kiusausten vuori

text:
Kiusausten vuori on Viljo Lampelan ohjaama elokuva vuodelta 1960. Parikymmentä vuotta elokuva-alalla toiminut Lampela oli mukana Moraalinen varustautuminen (MRA) liikkeen toiminnassa Suomessa. Värielokuva kuvattiin jo 1950-luvun puolivälissä Jordaniassa Länsirannan alueella ja Libanonissa. Jordanian silloinen kuningas Hussein esiintyi myös elokuvan lopussa. Rahoitusvaikeuksien vuoksi elokuvan valmistuminen kesti vielä neljä vuotta. Arvosteluissa elokuvaa pidettiin amatöörimäisesti toteutettuna, mutta värikuvausta kiitettiin. Elokuvan kuva- ja ääninegatiivit jäivät kehitystyön tehneeseen laboratorioon Kööpenhaminaan, jossa ne tuhottiin 1975.
Elokuvassa kolme päähenkilöä yhdysvaltalainen öljy-yhtiön johtaja Jim Grace, australialainen rouva Dina Brent ja englantilainen pastori John Smith tulevat vierailulle Pyhään maahan. Heidän vaiheitaan seurataan Jerusalemissa, Bethlehemissä, Kuolleen meren rannalla, Kiusausten vuorella ja Beirutissa. Elokuvassa tuotiin esille myös Palestiinan pakolaisongelma.


title: Bangladesh kesäolympialaisissa 2016

text: Bangladesh osallistui Rio de Janeiron kesäolympialaisiin vuonna 2016. Sitä edusti seitsemän urheilijaa viidessä lajissa. Joukkueen lipunkantajana avajaisissa toimi golfaaja Siddikur Rahman ja päättäjäisissä puolestaan jousiampuja Shamoli Ray.


title: Chitose-luokka

text: Chitose-luokka () oli keisarillisen Japanin laivaston kahden aluksen muodostama lentotukialusluokka. Aluksista ensimmäinen "Chitose" laskettiin vesille vesilentokoneiden emälaivana Kuren laivastontelakalta 1934 ja se muutettiin lentotukialukseksi 1943.


title: Keitai

text: Keitai (450–531) oli perinteisen japanilaisen tiedon mukaisesti Japanin 26. keisari. Hänen valtakatensa ollaan arveltu alkaneen vuonna 507 ja päättyneen vuonna 531. Hänen pojistaan Ankan, Senka ja Kinmei toimivat myös Japanin keisareina.


title: Keitai

text: "Nihonshokin" mukaan Keitai syntyi vuonna 450 ja kuoli 531, jolloin hänen vanhin poikansa, Ankan peri vallan. Hänet tunnettiin aikanaan nimillä Ōdo no Kimi (男大迹王) ja Hikofuto no Mikoto (彦太尊). Eräiden lähteiden mukaan hän toimi aiemmin myös Koshin provinssin kuninkaana.


title: Viljo Lampela

text: Viljo Ahti Lampela (28. huhtikuuta 1918 Perho – 16. joulukuuta 2008 Helsinki) oli suomalainen elokuvanäytteljä, -ohjaaja ja -tuottaja.


title: Viljo Lampela

text: Lampela opiskeli Oy Suomen Filmiteollisuuden vuonna 1938 perustamassa Filmikoulussa ja oli sitten avustajana ja sivuosien näyttelijänä Suomen Filmiteollisuuden elokuvissa 1938–1940. Myöhemmin hän oli Suomi-Filmi Oy:n kaitafilmiosaston hoitajana ja teki tilaustöinä vuosina 1952–1962 tusinan verran lyhyt- ja dokumenttielokuvia.


title: Viljo Lampela

text: Lampela oli mukana Moraalinen varustautuminen (MRA) liikkeen toiminnassa Suomessa. Hän käsikirjoitti, ohjasi ja tuotti kaksi MRA-liikkeen opeista vaikutteita saanutta elokuvaa "Vastaus" (1952) ja "Kiusausten vuori" (1960).


title: Viljo Lampela

text: Viljo Lampela oli naimisissa 1941–1962 elokuvanäyttelijä Kaija Raholan kanssa. Heidän lapsiaan ovat oopperalaulaja Pirkkoliisa Tikka ja elokuvaäänittäjä ja -leikkaaja Pekka Lampela.


title: Jyrki A. Juuti

text: Jyrki A. Juuti (6. tammikuuta 1927 Helsinki – 13. toukokuuta 2001 Helsinki) oli suomalainen toimittaja ja ammattijärjestövaikuttaja. Hän oli Suomen Sosiaalidemokraatin taloustoimittaja ja pääluottamusmies sekä Helsingin Sanomalehtimiesyhdistyksen sihteeri.


title: Jyrki A. Juuti

text: Suomen Sanomalehtimiesten Liiton (nykyinen Suomen Journalistiliitto) puheenjohtajana Juuti toimi vuosina 1963–1974.


title: Jyrki A. Juuti

text: Aluksi hän hoiti liiton puheenjohtajan tehtäviä toimittajan työnsä ohessa, kunnes vuonna 1968 liiton puheenjohtajuus muuttui kokopäiväiseksi tehtäväksi. Juutin puheenjohtajakaudella Suomen Sanomalehtimiesten Liitto muuttui herrasmieskerhosta oikeaksi ammattiliitoksi. Yksi ratkaiseva tapahtuma oli toimittajien ensimmäisen työehtosopimuksen solmiminen vuonna 1967. Tähän asti toimittajien työehdoista oli ollut vain suosituksen luonteinen niin sanottu normaalivälikirja.


title: Jyrki A. Juuti

text: Jyrki A. Juutilla on nykyisin oma muistostipendinsä, jonka Journalistisen kulttuurin edistämissäätiö eli Jokes panee hakuun vuosittain. Jyrki A. Juutin muistostipendi on tarkoitettu edunvalvontataitojen kehittämiseen.


title: Ankan

text: Ankan (466–536) oli perinteisen japanilaisen tiedon mukaisesti Japanin 27. keisari sekä keisari Keitain vanhin poika. Ankanin arvellaan hallinneen vuosina 531–536.


title: Ankan

text: Ankan oli kruununprinssinä ja nousi valtaan ilmeisesti isänsä kuoltua vuonna 531. On myös mahdollista, että isä luopui kruunusta 65-vuotiaan Ankanin hyväksi.


title: Ankan

text: Ankan kuoli 70 vuoden iässä vuonna 536, jolloin valtaan nousi hänen nuorempi veljensä Senka.


title: Senka

text: Senka (467–539) oli perinteisen japanilaisen tiedon mukaisesti Japanin 28. keisari. Hän nousi valtaan vanhemman veljensä Ankanin kuoltua vuonna 536 ja pysyi vallassa, kunnes kuoli itse vuonna 539.


title: Senka

text: Senka oli keisari Keitain poika. Keitai kuoli vuonna 531, jolloin vallan peri Senkan vanhempi veli Ankan. Ankan kuoli oltuaan vallassa viisi vuotta, jolloin Senka peri vallan. Hän kuoli vuonna 539, jolloin hänen nuorempi veljensä Kinmei nousi valtaan.


title: Walace

text: Walace Souza Silva eli Walace (s. 4. huhtikuuta 1995 Salvador, Brasilia) on brasilialainen jalkapalloilija. Pelipaikaltaan hän on puolustava keskikenttäpelaaja. Walace edustaa Brasilian pääsarjassa pelaavaa Grêmiota.


title: Walace

text: Walace on pelannut Grêmion edustusjoukkueessa vuodesta 2014 lähtien. Hän pelasi ensimmäisen Série A:n ottelunsa 27. huhtikuuta 2014, kun Grêmio voitti kotonaan Atlético Mineiron 2–1.


title: Walace

text: Brasilian A-maajoukkueessa Walace pelasi ensimmäisen ottelunsa 9. kesäkuuta 2016, kun Brasilia voitti Copa América Centenariossa Haitin 7–1. Ottelu oli hänen ainoansa kyseisessä turnauksessa. Hän kuului Brasilian joukkueeseen myös Brasilian olympialaisissa 2016.


title: Eila Hyppönen

text: Eila Marjatta Hyppönen (s. 27. tammikuuta 1947 Ristiina) on oikeustieteen lisensiaatti, Suomen Journalistiliiton (vuoteen 1993 asti Suomen Sanomalehtimiesten Liitto) lakimies, lainopillinen sihteeri ja Journalistiliiton pääsihteeri 1974–2010.


title: Eila Hyppönen

text: Hyppönen on toiminut Kansainvälisen Lehtimiesliiton IFJ:n varapuheenjohtajana, Pohjoismaiden journalistiliiton NJF:n puheenjohtajistossa ja Euroopan Journalistiliiton EFJ:n hallituksessa.


title: Eila Hyppönen

text: Nuorena ay-juristina Hyppönen puolusti menestyksellisesti oikeudessa Simo ”Simppa” Juntusta, joka sai 1974 Suomen Sosialidemokraatista (nyk. Demokraatti) potkut presidentti Urho Kekkosen myllykirjeen seurauksena. Hyppönen ajoi oikeudessa myös Tamminiemen pesänjakajat -kirjan (1981) vuoksi Helsingin Sanomista irtisanotun Aarno Laitisen asiaa, niin ikään tuloksellisesti.


title: Eila Hyppönen

text: Hyppönen oli työurallaan keskeinen neuvottelija lukuisissa Journalistiliiton työehtosopimusneuvotteluissa, eräs alan työehtojen pääarkkitehdeistä. Journalistiliiton ansiomerkin hän sai 1997, liiton kunniajäsen hänestä tuli 2010, jolloin hän jäi eläkkeelle.


title: Eila Hyppönen

text: Journalistiliitolla ei ole Hyppösen jälkeen ollut tehtävää pääsihteerin nimikkeellä. Nykyisin vastaavaa tehtävää liitossa hoitaa edunvalvontajohtaja Petri Savolainen.


title: Kirkaslampi (Ikaalinen)

text: Kirkaslampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kirkaslampi on osa Juurijärven-Hulppojärven valuma-aluetta ja se kuuluu Seitsemisen kansallispuistoon.


title: Kirkaslampi (Ikaalinen)

text: Lammen pituus on 300 metriä, leveys 250 metriä ja sen pinta-ala on 4,6 hehtaaria. Se sijaitsee Seitsemisen kansallispuistossa Koveronnevalla. Suon poikki kulkee pohjois-etelä-suuntaisen lyhyt harju, jonka länsipuolelle lampi jää. Suon tätä osaa kutsutaan Kirkkaanlamminnevaksi. Harjua myöten kulkee tie ja vanha kävelypolku, joka on osa Seitsemisen reitistöä. Lammen kaakkoisrannassa on keittokatos. Lammessa ei ole ojia. Sen rantaviivan pituus on 850 metriä.


title: Tarō Daniel

text: Tarō Daniel (s. 27. tammikuuta 1993 New York, Yhdysvallat) on japanilainen tennispelaaja. Parhaimmillaan hän on ollut kaksinpelissä ATP-listan sijalla 64 elokuussa 2018. Daniel pelasi Grand Slam -turnauksen pääsarjassa ensimmäisen kerran Yhdysvaltain avoimissa 2014. Hän saavutti ensimmäisen voittonsa Grand Slam -turnauksessa Ranskan avoimissa 2016, jossa hän voitti ensimmäisellä kierroksella Martin Kližanin. Ensimmäisen ATP-turnausvoittonsa hän saavutti Istanbulissa 2018.


title: Valoladonta

text: Valoladonta on 1960-luvulta 1980-luvulle yleisesti käytetty kirjapainojen tekstinvalmistus- eli ladontamenetelmä. Siinä painotuotteeseen tarvittava teksti valotettiin kirjain kerrallaan valoherkälle paperille tai filmille erityisellä valolatomakoneella. Näin aikaansaadut ladelmat asemoitiin kuvien ja muiden elementtien kanssa saksitaiton keinoin – leikkaamalla ja liimaamalla – painettavan sivun aihioon eli peistiin ().


title: Valoladonta

text: Valoladonta syrjäytti Linotype-tyyppisten latomakoneiden avulla aikaansaadun metalliladonnan, kun valtaosa painatustöistä siirtyi kohopainotekniikasta offset- tai syväpainotekniikkaan 1950-luvulta alkaen. 1990-luvulta alkanut tietokoneiden ja niiden julkaisuohjelmien käyttö syrjäytti puolestaan valoladonnan, ja siirryttiin yhä jatkuvaan digitaalisen tekstinvalmistuksen aikaan.